Federalni zavod za programiranje razvoja | „Upravljanje učinkom i procjenama“\nU Sarajevu je 2. i 3. jula ,uz pomoć Austrijske razvojne agencije (ADA) , za sve uposlenike Federalnog zavoda za programiranje razvoja održana radionica „Upravljanje učinkom i procjenama“, a predavanja i praktične vježbe na radionici održao je stručnjak, psiholog Damir Sertić sa Poslovnog učilišta „ SUPERA“ iz Zagreba.\nU Sarajevu je 2. i 3. jula za sve uposlenike Federalnog zavoda za programiranje razvoja održana radionica „Upravljanje učinkom i procjenama“, koja je podijeljena na dvije cjeline.\nPrvi dio se odnosio na pregled mendžerskih tehnika i ponašanja unutar organizacije, sa ciljem da se, otkrivanjem novih, malih tajni verbalne i neverbalne komunikacije, usvajanjem suvremenih znanja, vještina i tehnika, bitno, unaprijede odnosi među uposlenicima, razviju i unaprijede menadžerske i druge radne sposobnosti među uposlenicima kako bi se kvalitetnije, stručnije i efikasnije i obavljali radni zadaci i obaveze.\nDrugi dio radionice se odnosio na analizu novog sistema ocjenjivanja državnih službenika koji se primjenjuje od 1.1.2012. godine u institucijama FBiH. Na kojem smo, između ostalog, naučili da je potrebno:\nosigurati da svi zaposlenici znaju što se od njih očekuje\nosigurati da se radni učinak transparentno ocjenjuje\nosigurati da svaki zaposlenik dobije povratne informacije o svom radnom učinku.\nCijela radionica je protekla i vođena je kroz cijeli niz praktičnih primjera i zadataka koje su učesnici radionice rješavali i time dali svoj doprinos izradi novog Pravilnika u Zavodu o ocjenjivanju državnih slubenika, a koji bi trebao da preciznije definiše pojedine elemente ocjenjivanja koje treba da se provodi u insitucijama FBiH.\nRealizator projekta educiranja kadrova, kojeg finansira Austrijska razvojna agencija (ADA), bilo je Poslovno učilište iz Zagreba - SUPERA, a predavanja i praktične vježbe na radionici održao je stručnjak, psiholog Damir Sertić.\nProgram je obuhvatio pitanja stručnih i menadžerskih kompetencija, kompetencija za upravljanje ljudima, zatim pitanja stručnog usavršavanja rukovodnog osoblja za upravljanje ljudskim potencijalima, sve s ciljem sticanja poslovne sigurnosti i razvijanja dobrih, kvalitetnijih odnosa, kako unutar kolektiva, odnosno Zavoda, tako i odnosa s javnošću.\nUčesnici radionice su uvjereni da bi znanja i vještine koje su stekli trebalo da znatno doprinese kvalitetnijem i efikasnijem vođenju i upravljanju ljudima, timskom radu u Zavodu, unapređenju komunikacijskih vještina, upravljanju vremenom i stresom, upravljanju konfliktima, lakšoj telefonskoj i drugoj komunikacijii s drugima i stabilnijoj poslovnoj sigurnosti svih uposlenika.


Trivan podržava predloge biciklističke inicijative - Zelene priče\nMinistar zaštite životne sredine Goran Trivan razgovarao je sa Markom Trifkovićem, predstavnikom Novosadske biciklističke inicijative, koja je predložila da bi država protiv zagađenja vazduha trebalo da se bori i subvencijama za kupovinu bicikala, piše 021.\nJedan predlog Ministarstvu za zaštitu životne sredine i Vladi Srbije upitila je i Novosadska biciklistička inicijativa (NSBI), koja je navela da bi bilo dobro da država subvencioniše kupovinu bicikala, kako bi se veći broj građana opredelio za “ovo jeftino, jednostavno i efikasno prevozno sredstvo koje čuva životnu sredinu i kako bi se smanjilo zagađenje vazduha”.\n“Adresirali smo probleme koji se tiču zakona o bezbednosti saobraćaja, da li je svima dostupno prevozno sredstvo bicikl ili nije, pod kojim uslovima. Naročito smo se bavili roditeljima sa decom. Razgovarali smo o pitanjima pravdanja putnih troškova i naravno, onoga što je najvažnije, a to je pitanje životne sredine, odnosno koliko su institucije spremne da utiču na promenu saobraćajnih navika građana kako bi se smanjilo zagađenje i kako bi ljudi prešli sa intezivnog korišćenja automobila na korišćenje bicikala”, poručuje Trifković.\nKako je saopštilo Ministarstvo zaštite životne sredine, Trivan je razmotrio predlog novosadskih biciklista “ocenjujući pozitivnim sve inicijative koje podstiče vidove transporta i saobraćaja koji manje zagađuju životnu sredinu i imaju manji ekološki otisak”.\n“Neophodno je da promovišemo i podstičemo građane na odgovornu i održivu mobilnost, jer je saobraćaj koji je usklađen sa razvojem i ekološkim standardima, od velikog značaja za smanjenje gasova sa efektom staklene bašte i bolji kvalitet vazduha. Mi podržavamo povećanje biciklističkih staza, i razvoj biciklizma u Srbiji jer doprinosi smanjenju zagađenja vazduha i očuvanju životne sredine”, naveo je Trivan.\nKako objašnjava Trifković, neznatne razlike u stavovima pojavile su se kod teme subvencionisanja hibridnih vozila, jer NSBI smatra da je podsticanje biciklističkog saobraćaja isplativije i efikasnije u odnosu na podsticanje kupovine hibridnih vozila, “koje bi kupovali uglavnom ljudi koji imaju dovoljno za to i već imaju kvalitetne automobile, a uzrok zagađenja su oni koji nisu dovoljno kvalitetni”.\n“Ministar je rekao da on može da preduzme korake koji su u njegovoj ingerenciji, tamo gde on može da deluje formalno, on će delovati. Izjava podrške jeste nešto on može da da, ali ono što je pitanje nekih drugih resora i domena, tu jedino upućivanjem preporuka može nešto da učini. Jednostavno, ne može ministar nadležan za pitanja zaštite životne sredine da obećava biciklistima subvencije, kad to nije u njegovoj nadležnosti, ali može da inicira razgovore u tom pravcu. To je vid podrške koji jeste značajan”, zaključuje Trifković za 021.rs.\n“Računica inicijative polazi od toga da u poređenju sa najavljenim subvencijama od 8.000 eura za kupovinu jednog taksi vozila, 80 građana može dobiti podsticaj od 100 eura za kupovinu bicikla, što za većinu građana u manjim gradovima predstavlja efikasno rešenje. Gradovi koji su veći ili imaju uzbrdice bi bili pogodniji za električne bicikle, za koje bi bilo potrebno izdvojiti nešto više novca i dati nešto veće podsticaje. Prema predlogu, građani bi ove pogodnosti mogli da ostvare jednom u tri ili četiri godine, pod uslovom da kupe nov bicikl tehnički u opremljen u skladu sa propisima za učešće u saobraćaju. Na ovaj način bi se smanjilo zagađenje vazduha, ali i zagađenje bukom”, objasnili su svoj predlog u NSBI.


Učešće projekata iz Srbije u obeležavanju Evropske godine kulturnog nasleđa 2018.\nVi ste ovde:Početna»Projektne aktivnosti»Učešće projekata iz Srbije u obeležavanju Evropske godine kulturnog nasleđa 2018.\nBy Antonela objavljeno\t 20/10/2017 Projektne aktivnosti\nRok za prijavu na konkurs za projekte u oblasti kulturnog nasleđa, koji je organizovan povodom obeležavanja Evropske godine kulturnog nasleđa 2018, je 22. novembar ove godine, rečeno je na informativnoj sesiji koju su organizovali EU Info centar i Desk Kreativna Evropa.\nCilj godine Evropskog kulturnog nasleđa 2018. je da ohrabri ljude da istraže i proslave bogato i raznovrsno evropsko kulturno nasleđe, da se produbi razumevanje kulturne baštine i pospeši čuvanje njene jedinstvene vrednosti i da se na licu mesta promišlja na koji način kulturna baština okupira naše živote.\nRukovodilac Deska Kreativna Evropa Srbija Dimitrije Tadić je rekao da je važno da projekti budu koncipirani tako da se potencira i akcentuje evropsko zajedništvo putem kulturne baštine.\n“Projekti moraju da pokažu na koji način građani Srbije i Evrope mogu da se odnose prema kulturnoj baštini i šta ona danas za nas znači”, rekao je Tadić.\nMenadžerka projekata Kultura Deska Srbija Nina Mihaljinac rekla je da je za projekte koji se odnose na oblast kulturnog nasleđa rok za predaju aplikacija 22. novembar, a da zainteresovani mogu da podnesu aplikaciju do 18. januara sledeće godine za konkurs za evropske saradnje, koji takođe podrazumeva i kulturnu baštinu.\nOna je istakla da je za EU značajno da se jača interkulturni dijalog i ideja o zajedništvu, da se različite grupe građana međusobno upoznaju i da se razvija kultura razumevanja i osećanje pripadnosti jednoj, evropskoj zajednici.\n“Jedan od glavnih prioriteta svih projekata koji su podržani programom Kreativna Evropa je razvoj evropskih vrednosti, evropski kulturni identitet”, istakla je ona.\nMenadžer projekata Kultura deska Srbija Milan Ðorđević rekao je da projekti moraju da se realizuju u roku od 24 meseca.\nPol Anri Prese iz Delegacije Evropske unije u Srbiji rekao je da “biti deo EU nije pretnja za srpski identitet” i istakao da Evropa promoviše kulturnu raznolikost.\nOn je naglasio da Evropa želi više da zna o srpskoj kulturi, kao i da se turizam, kultura i ekonomija povežu.\n“Glavne poruke Srbiji iz EU da je Srbija je deo Evrope”, istakao je Prese.\nOn je kazao da je cilj programa Kreativna Evropa da se podigne svest o kulturnim vrednostima i zajedničkom evropskom kulturnom prostoru.\nKonkurs Igmanske inicijative za pomoć izbeglicama i raseljenim licima


Otplata - Blic Online\nPauzirane obaveze prema bankama stižu na naplatu: Ovo su TRI OPCIJE ZA OTPLATU RATA posle moratorijuma\nMoratorijum na otplatu kredita završen je zvanično juče, a dužnici imaju tri opcije da se odluče kako će odabranu pauzu otplaćivati sa daljim obavezama.\nDrugi MORATORIJUM na KREDITE prihvatilo 2,3 miliona dužnika\nDrugi moratorijum na otplatu kredita prihvatilo je manje dužnika nego prilikom prvog moratorijuma, rečeno je Tanjugu u Narodnoj banci Srbije.\nNBS: Novca ima dovoljno, nema razloga za podizanje gotovine\nPoslednjih dana pojačana je tražnja građana za gotovinom, kaže viceguverner NBS Željko Jović i poručuje građanima da nema potrebe da podižu velike količine novca , jer ga ima dovoljno.\nNiste u obavezi da NASLEDITE nečije kredite\nKada kažemo "nasledstvo" većina građana pomisliće na imovinu: stan, novac, stvari. Nemojte zaboraviti, međutim, da krediti, dugovi po kreditnim karticama, minus na tekućem računu - jednom rečju - svi dugovi koje neko ima prema banci postaju deo nasleđa u slučaju kada ta osoba umre.\nU Rusiji je stupio na snagu Zakon o kreditnoj pauzi, koji građanima sa stambenim kreditima omogućava da na maksimalno šest meseci budu pošteđeni otplate kredita ako su zapali u probleme zbog kojih ne mogu isplaćivati rate.\nNacrt Zakona o konverziji stambenih kredita u "švajcarcima", koji je usvojen danas na sednici vlade neće doneti jednake benefite svima koji su zaduženi u ovoj valuti.\nGOTOVO 34 MILIJARDE DINARA DUŽNI Građani masovno uzimaju kreditne kartice, postoje TRI vrste pozajmice\nGotovo 34 milijarde dinara, što je 286 miliona evra, dugujemo po kreditnim karticama. Ovo je najskuplji vid pozajmice, odmah posle "dozvoljenog minusa", s prosečnom cenom od 21,42 odsto godišnje. Ipak, to građane ne sprečava da ih masovno uzimaju, pa je tako, prema podacima Kreditnog biroa, u opticaju čak 1,2 miliona kartica.\nRATA 200 KUNA Bivši guverner Hrvatske narodne banke ne otplaćuje društveni stan već PET GODINA\nU Hrvatskoj još 1.231 osoba otplaćuje nekadašnje društvene stanove. Uslovi su bili i više nego povoljni: otplata na 30-ak godina uz kamate od jedan odsto.\nKomisija Vlade Srbije zvanično je počela pregovore sa grčkom kompanijom "Mitilineos" o dinamici otplate duga od 40 miliona dolara na ime odštete zbog neispunjavanja ugovora sa RTB Bor.\nGrađani koji imaju stambene kredite mogli bi da se nađu u ozbiljnom problemu ako dođe do naglog oporavka privrede Evropske unije i porasta kamata.\nDUGOVI PROŠLOSTI Putinu je pao OGROMAN KAMEN sa srca, MILIJARDE vraćene, a evo koliko je DOBILA SRBIJA\nPosle raspada Sovjetskog Saveza novoformirana Ruska Federacija morala je da misli o novoj strategiji finansiranja svoje budućnosti, ali i o vraćanju milijardi dolara koje je Sovjetski Savez dugovao drugim zemljama.\nUkupan dug BiH preko 10 milijardi KM\nUkupan dug BiH koji je uključen u „Srednjoročnu strategiju upravljanja dugom BiH“ iznosi 10,775 milijardi KM na kraju 2015. godine, što predstavlja 36,7 posto BDP.


Svečano obeležen 100. broj stručnog časopisa „Trener“ – Udruženje košarkaških trenera Srbije\nSvečano obeležen 100.…\nDanas je u „Kući košarke“ svečano obeleženo objavljivanje 100. broja stručnog časopisa „Trener“, koji već 22 godine sa uspehom izdaje Udruženje košarkaških trenera Srbije.\nNa ovoj svečanosti okupio se veliki broj naših trofejnih i renomiranih košarkaških trenera poput Bore Cenića, Veselina Matića, Stevana Karadžića, Jovice Antonića, Vlade Vukoičića, Boška Đokića, Slobodana Klipe, Darka Rusa i drugih kojih su dali veliki doprinos stvaranju ovog časopisa.\nPrisutne su pozdravili generalni sekretar UKTS Strahinja Vasiljević i glavni i odgovorni urednik „Trenera“ Mirko Polovina, dok je potpredsednik UO UKTS i predsednik Udruženja košarkaških trenera Beograda Milan Minić uručio plakete zaslužnima za više od dve decenije uspešnog rada ovog stručnog časopisa.\nNagrađeni su Dušan Ivković, Zlatan Tomić, „Dan Graf Beograd“, Dr Vladimir Koprivica, Borivoje Cenić, Boško Đokić, Milan Tasić, Dr Branko Markoski, Marko Ćosić, LJupče Žugić, Vladimir Stanković, Dragan Nikodijević, Predrag Sarić, Biljana Kostreš, Božidar Manojlović, Zdenko Pop, Čedomir Maričić, Mirko Ocokoljić, Marko Mrđen i Goran Vojkić.\n– Ovakav trenerski časopis ne postoji nigde u Evropi. Nadam se da će još dugo izlaziti i biti na ovako visokom nivou kvaliteta – rekao je i zahvalio se u ime nagrađenih profesor doktor Vladimir Koprivica.\nHitno obaveštenje za sve poštovane kolege trenere!


Ponovo na snazi restrikcije vode u Požegi - Užice online\nProblemi Srbije u 21. veku\nFotografija: Mukesh Sharma\nUsled novog sušnog perioda hidrološka situacija na vodozahvatu Ševelj na sistemu Rzav opet je alarmantna, a do potrošača se distribuira oko 400 sekundnih litara vode, što je vištruko manje od prosečne količine vode. Najkritičnija situacija ponovo je u opštinama koje namaju svoja lokalna izvorišta.\nTeško stanje u vodosnabdeavnju ponovo je u Požegi, koja dobija oko 60 sekundnih litara vode, a potrbeno joj je minimum bar tri puta više. Restrikcije su opet uvedene u selima, a meštani vodu dobijaju uz pomoć cisterni.\n„Poboljšana hidrološka situacija je kratko trajala, jer već 2. septembra fabrika vode „Rzav“ ponovo uvodi restikcije vode i počinje smanjenje proizvodnje. Požega ima ugovoreno 200 litara vode u sekundi, sa 150 litara može da snabde sve svoje korisnike“, rekao je Miljko Kragović, direktor JKP „Naš Dom“ Požega.\nIzvor: uzice online/glaszapadnesrbije.rs\nCOVID-19 potvrđen kod 468 lica u Zlatiborskom okrugu


Fotografije Gimaraeša u Galeriji "O3one" - Dan u Beogradu\nNaslovna » Izlasci » Izložbe » Fotografije Gimaraeša u Galeriji „O3one“\nAh Neša 28. septembar 2012. Izložbe Postavite komentar\nUstanova kulture opštine Stari grad „Parobrod“ organizuje u nedelju, 30. septembra od 19.30 u Galeriji „O3one“ otvaranje izložbe fotografija i projekciju filma nastalih na putovanju do evropske prestonice kulture – Gimaraeša u Portugalu.\nUK „Parobrod“, opština Stari grad i Kancelarija za mlade Starog grada, uz podršku Agencije za evropske integracije i saradnju sa udruženjima, poveli su 25 mladih na nesvakidašnje putovanje kroz Gimaraeš, Bragu i Porto. Fotografije i film predstavljaju utiske sa putovanja pod nazivom „Portugalija“, koje je mladima iz Beograda približio značaj projekta „Evropska kulturna prestonica“.\nU ponedeljak, 1. oktobra od 12.00, takođe u Galeriji „O3one“ predstavnik evropske kulturne prestonice Gimaraeša Rui Catarino predstaviće Gimaraeš i programe koje je ovaj portugalski grad pripremio u 2012. godini tokom koje sa slovenačkim gradom Mariborom deli ovu prestižnu titulu.\n„Evropska prestonica kulture“ je projekat nastao 1983. godine na inicijativu tadašnje grčke ministarke kulture Meline Merkuri i njenog francuskog kolege Žaka Langa, a prva kulturna prestonica bila je Atina 1985. godine. (danubeogradu.rs)\nTagovidub fotografije izložbe o3one uk parobrod\nPrethodni Evropski dan jezika 2012\nSledeći Rokenrol za đake i nastavničko veće


Još jedna akcija pregleda bez knjižice i uputa -\nU organizaciji Ministarstva zdravlja, u nedelju 15. oktobra biće održana još jedna akcija besplatnih preventivnih pregleda za sve građane opština Aleksinac, Ražanj i Sokobanja. Tim povodom, u Opštoj bolnici Aleksinac održan je sastanak direktora ove ustanove sa direktorima domova zdravlja iz ove tri opštine. Akcija će biti održana u periodu od 8 do 16 časova, a za razliku od prošle, ovog puta obuhvatiće i preglede iz ginekologije, radiološki pregled, pregled urologa i izradu analize tumor markera prostate. Ovom prilikom biće rađeni i internistički pregledi kao i prošlog puta, a za sve preglede nije potrebno imati overenu zdravstvenu knjižicu i uput.\n‒ Svi pregledi će se vršiti u Opštoj bolnici, a deo ginekoloških pregleda obaviće se i u Domu zdravlja u Aleksincu. Što se tiče Domova zdravlja u Sokobanji i Ražnju, tamo će se vršiti pregledi u domenu njihovih delatnosti. U Ražnju će se raditi ultrazvučni pregledi abdomena i ginekološki pregledi, a u Sokobanji, pored ginekoloških, mogući su i internistički – rekao je direktor dr Goran Vidić.\nI za predstojeću akciju, direktor Vidić najavljuje punu mobilnost jer će biti pokrivene sve specijalnosti. U opštoj bolnici će tog dana biti više hirurga koji će, pored analiza, pregledati pacijente sa pozitivnim nalazom na ultrazvuku abdomena. Vidić je, kako kaže, zadovoljan uspehom prošlomesečne akcije i očekuje da će i najavljena proteći u najboljem redu. Ovom prilikom, on je apelovao na građane da imaju strpljenja tamo gde je potrebno nešto duže čekanje, kao što je to slučaj kod izrade analize tumor markera.\nPrevious Post:Centar za dijalizu uskoro i u Aleksincu\nNext Post:U Aleksinačkoj gimnaziji predstavljena knjiga o prvoj ženi u svemiru


Tanjug 24. maja 2021. 21:31\nŽENEVA – Francuski predsednik Emanuel Makron i nemačka kancelarka Angela Merkel su danas bili među liderima koji žele da ojačaju Svetsku zdravstvenu organizaciju i sposobnost sveta da se pripremi i bori protiv bilo koje pandemije.\n„Moramo da imamo institucije koje mogu da odgovore zadatku, da izađu u susret našim ambicijama. SZO mora da bude velika i fleksibilna u teškim vremenima, a mora da bude i potpuno transparentna kako bi joj ljudi verovali. Ne sme biti nikakvog političkog pritiska, ne sme biti ni sumnje da se desio ikakav pritisak“, ocenio je Makron tokom video konferencije.\nMerkel je rekla da stoji iza ideje „globalnog zdravstvenog tela za lececnje“ i rekla da lideri ne treba da pruže SZO „finansijsku i ličnu podršku“.\n„Govorili smo o ovome godinama, a sada je važnije da delujemo“, izjavila je Merkel.\nTakođe se prepoznaju ozbiljni nedostaci u globalnim mogućnostima oko pripreme, sprečavanja, utvrđivanja i odgovora na vanredne zdravstvene krize.\nDokumentom, ukoliko se odobri, će se od direktora SZO Tedrosa Adanoma Gebrejesusa tražiti da da „konkretne predloge“ o nivoima uzbune tokom vanrednih zdravstvenih situacija, „sa jasnim kriterijumima i praktičnim implikacijama za države.“


24h veb seminar „Sreća i održivost oko zemlje“ – fim\n24h veb seminar „Sreća i održivost oko zemlje“\nAko ste zainteresovani za održivost i ciljeve UN-a za održivi razvoj, molimo vas da se pridružite 24h veb seminaru „Sreća i održivost oko zemlje“, koji 22. aprila organizuje Mreža održivih razvojnih rešenja (SDSN).\n„U ovom stresnom i nesigurnom vremenu, važno je ostati društveno povezan, istovremeno održavajući fizičku distancu. Sreća i blagostanje su nešto što svi ljudi imaju zajedničko, a to se postiže povezivanjem jednih sa drugima. Prema Svetskom izveštaju o sreći, sreća je bolje merilo napretka nacije nego BDP i korišćenje društvenog blagostanja kao cilja vodi boljoj javnoj politici.\nOvaj 24-satni vebinar će nam pružiti priliku da postignete sledeće:\n· Angažovati se sa stručnjacima i liderima zajednice o tome kako različite inicijative za održivi razvoj širom sveta stvaraju pravednije i naprednije društvo;\n· Istražiti kako se ciljevi održivog razvoja UN-a (SDGs) ostvaruju u 13 regiona i mreža\n· Diskutovati o tome kako je sreća još uvek živa u globalnoj pandemiji “\nRegistrujte se i više informacija ovde: https://vvv.unsdsn.org/24hour-vebinar


Nelt Group - Nelt otvorio Merchandising školu\nNelt otvorio Merchandising školu >\nU okviru programa Nelt Sales Akademije, 10. avgusta je svečano otvorena Merchandising škola u Centralnom Distributivnom Centru kompanije Nelt u Dobanovcima. Ovaj jedinstveni Show room predstavlja mesto gde će zaposleni na pozicijama merchandiseri, key account manageri i refileri imati priliku da se usavršavaju, steknu odgovarajuća znanja i praktično ih primene u cilju potpune obuke.\n“Otvaranje ovakve škole predstavlja veliku komparativnu prednost naše kompanije u odnosu na druge na tržištu jer nas, sem interne obuke, u skorijoj budućnosti očekuje organizovanje i eksternih obuka za naše kupce,“ kaže Žarko Savić, sales capability manager.\nPrepoznavši važnost praktične obuke, kompanija Nelt je prva u FMCG industriji koja je otvorila Show room poput ovog. Ideja se rodila pre godinu dana i uspešno je sprovedena zahvaljujući timskom radu Sales trening tima, Trade marketinga, prodajnog menadžmenta Nelt Srbije i zahvaljujući podršci Neltovih principala.


trofej beograda Arhive - Stranica 6 od 6 - Dan u Beogradu\nNaslovna » Arhive po tagovima: trofej beograda (strana 6)\nArhive po tagovima: trofej beograda\nOd 24. novembra do 3. decembra biće održan „Trofej Beograda“ u šahu u hotelu „Obrenovac“ u Obrenovcu. Učestvovaće takmičari iz Turske, Izraela, Češke, Bugarske, Bosne i Hercegovine, Rusije, Rumunije, Grčke, Makedonije, Italije, Nemačke, Švajcarske i Srbije, rečeno je na konferenciji za novinare u Privrednoj komori Beograda. – Na 26. Međunarodnom otvorenom prvenstvu Beograda očekuje se učešće oko 190 šahista. Po …\nTokom ove godine biće održano 62 takmičenja „Trofej Beograda“ pod pokroviteljstvom gradskog Serektarijata za sport i omladinu, najavio je Dragan Ćirić, zadužen za organizaciju sportskih manifestacija u prestonici. On je naveo da „Trofej“ obuhvata 59 sportskih disciplina u organizaciji Sportskog saveza Beograda, Saveza za sport i rekreaciju invalida glavnog grada, Sport invalida – slepi Beograda i Sportskog rekreativnog društva slepih …


Moguća zabrana uvoza peradi u BiH - Akta.ba\n01.09.2020. 14:37 / Izvor: SRNA\nMinistar spoljne trgovine i ekonomskih odnosa u Savjetu ministara Staša Košarac rekao je, nakon sastanka sa predstavnicima Koordinacije udruženja peradara u BiH, da treba sve učiniti da se zaštiti domaća proizvodnja peradi i smanji uvoz, te obezbijedi i izvoz konzumnih jaja na tržište EU.\nKošarac je istakao da je zaštita domaće proizvodnje jedno od važnih pitanja koje promoviše Savjet ministara i da će na tome istrajavati.\n"Nema hrane, niti proizvoda koji je privilegovan u odnosu na neki drugi. U poljoprivrednom sektoru, koji je očigledno pogođen epidemijom virusa korona, treba da nađemo rješenja da bismo zaštitili domaću proizvodnju", rekao je Košarac novinarima, nakon sastanka kojem je prisustvovao i direktor Kancelarije za veterinarstvo Ljubomir Kalaba.\nKošarac je naglasio da je cilj da se zaštiti domaći proizvođač i da prerađivački kapaciteti u Republici Srpskoj i Federaciji BiH (FBiH) otkupe primarnu proizvodnju, te da se sve to nađe na policama trgovačkih centara u Srpskoj i FBiH.\nOn je rekao da postoje viškovi domaće proizvodnje.\n"Pokušaćemo da nađemo adekvatne mjere ne kršeći međunarodne ugovore. Razmišljam da Savjetu ministara, ukoliko ove administrativne mjere koje smo danas definisali ne daju određene rezultate, predložimo rješenja koja će značiti zabranu uvoza u BiH ili povećanje carinskih stopa", naglasio je Košarac.\nOn je istakao da se time pokazuje spremnost da se radi za domaću privredu i da bi to mogao biti nastavak dobrih politika koje su zastupali entiteti u okviru podsticaja za primarnu proizvodnju.\n"Kovid 19 je prouzrokovao mnoge poremećaje, ali i mimo toga treba tražiti najbolju poziciju za proizvode proizvedene u Republici Srpskoj i FBiH", rekao je Košarac.\nOn je naveo da je na sastanku bilo riječi i o tome kako na najbolji način popuniti upitnik za izvoz konzumnih jaja iz BiH za zemlje EU, te da je dogovoreno da u narednih sedam dana uslijede razgovori sa nadležnim entitetskim institucijama i budu prikupljeni podaci o tome kako bi posredstvom Evropske komisije bio kandidovan izvoz konzumnih jaja.\n"Kada je riječ o pilećem mesu naši proizvođači mogu da izvoze u zemlje Cefte, EU, kao i jaja za dalju preradu kompanije iz BiH mogu da izvoze. Još je ostalo da bude riješeno pitanje izvoza konzumnih jaja i na tome ćemo raditi zajedno sa entitetskim vlastima", naveo je Košarac.\nOn je rekao da je pitanje kafilerije otvorio juče u Doboju tokom razgovora sa gradonačelnikom, navodeći da položaj tog grada daje preduslove da u njemu bude otvorena kafilerija koju BiH nema.\n"To je vrlo značajno da bi bili smanjeni troškovi proizvođačima. Moramo poštovati ekološke standarde i u narednom periodu ćemo o tome razgovarati", rekao je Košarac i istakao da se uvoz treba kontrolisati adekvatno, uz rigorozne veterinarske kontrole.\nOn je dodao da će u narednom periodu, zajedno sa Agencijom za bezbjednost hrane i inspektoratima, definisati neophodne mjere jer je uočeno da postoje problemi kada se određeni proizvodi od pilećeg mesa nađu na tržištu BiH, kada se uvezu i da takvi mogu ugroziti zdravlje ljudi.\n"Tražićemo adekvatno reagovanje nadležnih inspekcijskih organa i Kancelarije za veterinarstvo", istakao je Košarac.\nKalaba je naveo da je na sastanku bilo riječi o prekomjernom uvozu pilećeg mesa i o potezima koje treba napraviti da bi se olakšalo proizvođačima iz BiH da plasiraju svoje proizvode.\nOn je dodao da je glavna tema razgovora bilo ispunjavanje uslova za izvoz konzumnih jaja.\n"Jedino je ostalo da se stvore uslovi za izvoz mesa peradi i proizvoda od mesa peradi. Ostala su još konzumna i rasplodna jaja i dogovorili smo da ćemo održati sastanke sa nadležnim entitetskim tijelima da bismo prikupili podatke i poslali u Brisel u vezi sa planom kontrole salmonele kao jednim od prvih uslova za izvoz", rekao je Kalaba, izražavajući nadu da će svi potrebni podaci koji se prikupljaju iz Srpske i FBiH u Brisel biti poslati do kraja godine.\nOn je izrazio nadu da će i ti uslovi uskoro biti ispunjeni i da će proizvođači iz BiH konzumna jaja moći da plasiraju na evropsko tržište.\nPredsjedavajući Koordinacionog odbora peradara i živinara u BiH Edin Abandžić rekao je da je ministar odreagovao ekspresno i da su u direktnoj komunikaciji dogovorili korake u vrlo neizvjesnom i teškom periodu koji će uslijediti zbog epidemije virusa korona.\n"Nadam se da ćemo peradarstvo, kao i ostale poljoprivredne grane u BiH istaći i podstaći domaće proizvođače da povećamo potrošnju proizvoda jer je u situaciji kada se smanjuje proizvodnja veoma važno da domaće proizvode plasiramo da bi naša privreda pretrpjela što manju štetu", naveo je Abandžić.\nUdruženje peradara-živinara u BiH Gradačac\nTITOVA BB GRADAČAC 76250 Gradačac


Rosnjeft - Sputnjik Srbija\nBivša šefica austrijske diplomatije kandidovana za člana saveta direktora „Rosnjefta“\nRuska vlada je kandidovala bivšu šeficu diplomatije Austrije Karin Knajsl za člana saveta direktora kompanije „Rosnjeft“, navodi se u dokumentu koji je objavljen na zvaničnom sajtu vlade.\nU Rusiji otvoreno još jedno veliko nalazište gasa\nKompanija „Tas Jurjah Neftegazodobiča“ (deo ruske državne naftne kompanije „Rosnjeft“) otvorila je novo veliko nalazište gasnih kondenzata u Jakutiji.\nStejt department se ne izjašnjava o mogućnosti ukidanja sankcija „Rosnjeftu"\nNakon vesti da ruska kompanija„Rosnjeft" prekida poslovanje u Venecueli i da očekuje ukidanje američkih sankcija, oglasio se i portparol američkog Stejt department, koji nije precizirao da li će SAD ukinuti sankcije ruskoj kompaniji, ali je saopštio da konstantno analiziraju dalje korake u okviru sankcionog programa za Venecuelu.\n„Rosnjeft” prekida poslovanje u Venecueli\nRuska državna naftna kompanija „Rosnjeft" objavila je da prekida poslovanje u Venecueli kao i da prodaje sve aktive u toj zemlji kompaniji, koja je u vlasništvu ruske Vlade, saopšteno je iz kompanije.\nPrvi čovek ruskog naftnog giganta objasnio zbog čega je pala cena nafte\nSAD uvele sankcije još jednoj podružnici „Rosnjefta"\nSAD su uvele sankcije zbog još jednoj ćerki-kompaniji ruske državne naftne kompanije „Rosnjefta“ – „TNK trejding internešnal“ sa sedištem u Švjacarskoj, navodi se u saopštenju Ministarstva finansija SAD.\nZaharova: Američke sankcije Rusiji su primer nelojalne konkurencije\nRusija smatra da su nove sankcije SAD protiv „Rosnjeft trejdinga“, podružnice ruske kompanije „Rosnjeft“, primer nelojalne konkurencije i da samo pogoršavaju odnose Moskve i Vašingtona, izjavila je portparolka Ministarstva spoljnih poslova Rusije Marija Zaharova.\nAmerika priprema novi udar na „Rosnjeft“ zbog Venecuele\nAmerika će u najskorije vreme preduzeti mere protiv „Rosnjefta“, ako ta kompanija ne promeni svoju politiku prema Venecueli, izjavio je savetnik američkog predsednika za nacionalnu bezbednost Robert O'Brajan.\n„Rosnjeft“: Navodi Rojtersa otvorena laž\nKompanija „Rosnjeft“ nazvala je otvorenom laži publikaciju o tome da je Venecuela, navodno, zaobišla američke sankcije tako što je prodaju nafte ostvarivala preko Rusije. Kompanija smatra da je neophodno obratiti se pravosudnim organima.\n„Britiš petroleum“: Sankcije „Gaspromu“ i „Rosnjeftu“ bi urušile energetski sistem Evrope\nNove američke sankcije Rusiji, poput onih koje su uvedene „Rusalu“, u slučaju da se primene protiv kompanija poput „Gasproma“, „Lukojla“ i „Rosnjefta“, mogle bi da uruše energetski sistem Evrope, izjavio je šef britanskog „Britiš petroleuma“ Bob Dadli.\nEkson mobil plaća dvesta miliona dolara raskid sa Rusijom\nAmerička kompanija „Ekson mobil“, na čijem čelu je do skoro bio aktuelni šef američke diplomatije Reks Tilerson, primorana je da izađe iz zajedničkog preduzeća sa ruskim „Rosnjeftom“.\nŠreder: Putin i ja smo prijatelji\nBivši savezni kancelar Nemačke Gerhard Šreder u intervjuu za „Rajniše post“ govorio je o svom radu u „Rosnjeftu“, kao i o svom odnosu sa Vladimirom Putinom.\nKako Amerika gura Venecuelu u zagrljaj Rusije i Kine\nAntiamerička politika Venecuele uvek je predstavljala hendikep za predstavnike vlasti SAD, koji, međutim, nikada nisu odustajali od uvoza venecuelanske nafte. Vašington sada uvodi nove sankcije Karakasu, što će, kako piše japanski list „Nihon keizai šimbun“, dovesti do rasta uticaja Moskve i Pekinga u pozadini SAD.\nJoš jedna ruska naftna kompanija na Balkanu\nHrvatska štampa naveliko najavljuje da ne samo da će „Rosnjeft“ kupiti akcije mađarskog MOL-a u tamošnjoj nacionalnoj naftnoj kompaniji, već da će postati većinski vlasnik INA.\nGerhard Šreder predsednik Saveta direktora „Rosnjefta“\nPredsednik komiteta akcionara kompanije „Nord strim“, bivši nemački kancelar Gerhard Šreder, koji je postao član Saveta direktora „Rosnjefta“, saopštio je da je izabran i za predsednika ovog Saveta.\n„Rosnjeft“ i Irački Kurdistan grade gasovod za izvoz gasa u Tursku i Evropu\nKompanija „Rosnjeft“ i Irački Kurdistan planiraju da 2019. godine pokrenu gasovod za izvoz gasa u Tursku i Evropu, navodi se u saopštenju ruske naftne kompanije.\nKako Amerika može da spreči Japan i Rusiju da istražuju naftu\nSjedinjene Američke Države pomoću sankcija mogu da spreče zajedničke planove Japana i „Rosnjefta“, prenosi agencija „Blumberg“ pozivajući se na izvore upoznate sa situacijom.\nTramp nije jedini: Vašington zanimaju i veze Rusije i Venecuele\nKongresmen Eliot Engel smatra da Stejt department SAD treba da uz pomoć specijalnih službi sprovede istragu veza vlada Venecuele s Rusijom, uključujući vojnu sferu.


PORTAL KRUG - Mladić u čiji je auto udario voz – stabilno (VIDEO)\nPrevious Article Hapšenje zbog marihuane\nNext Article Zbog krađa uhapšeno dvoje Kraljevčana\nDvadesetdvogodišnji V. P. iz iz Vrnjačke Banje povređen je u nesreći koja se dogodila kada je u automobil marke “citroen” ,za čijim upravljačem se nalazio, jutros oko 5.50 na pružnom prelazu u selu Štulac kod Vrnjačke Banje udario voz koji je saobraćao na relaciji Kraljevo - Jagodina.\nPrema rečima načelnika Odeljenja opšte hirurgije u Opštoj bolnici u Kraljevu Zvonimira Veselinovića, mladić je u ovu bolnicu primljen oko osam časova u svesnom stanju.\n- Nakon urgentne dijagnostike zadržali smo ga na daljoj opservaciji, ali on nije životnno ugrožen i stabilnog je zdravstvenog stanja – rekao je za portal Krug Veselinović.\nIako je ovo mnogo manja nesreća I sa mnogo manji posedicama od one koja se u sredu dogodila na pružnom prelazu u niškom selu Međurovo, on je istakao neophodnost obeležavanja svih pružnih prelaza u zemlji, a na vozače je apelovao da budu više oprezni.\nPružni prelaz u selu Štulac nema rampu, ali ima vidljive znake tzv. vertikalne drumske signalizacije, saopštili su posle jutrošnje nesreće iz preduzeća Infrastruktura železnica Srbije.\nNezvanično, u vreme kada se nesreća doodila ceo kraj bio je obavijen gustom maglom\nMinistarka građevinarstva, saobraćaja i infrastrukture Zorana MIhajlović posle nesreće je izjavila da je utvrđeno da je vozač automobila bio u alkoholisanom stanju, što su preneli brojni mediji.\nPre tridesetak godina se, saznajemo od meštana, na ovom putnom prelazu dogodila teška saobračajna nesreća sa fatalnim ishodom.\nKraljevo\tportal krug\tKraljevovoz udario automobil\tStulac pruzni prelaz\nPost on: 12/24/2018 12:26:26\nAman bre, dvadeset i prvi vek je a mi i dalje koristimo andrejin krst i znak stop na pružnim prelazima, bravo za ministarku i stručnjake iz Železnica Srbije !!!!!


Skupština Beograda: Riječka ulica postaje Ulica kneginje Julije, a Ulica vojvode Hrvoja biće Ulica kneza Stracimira - Beograd - Dnevni list Danas\nPočetna » Vesti » Beograd » Skupština Beograda: Riječka ulica postaje Ulica kneginje Julije, a Ulica vojvode Hrvoja biće Ulica kneza Stracimira\nImenovanje ulica po značajnim ličnostima Beograda i Srbije\nSkupština Beograda: Riječka ulica postaje Ulica kneginje Julije, a Ulica vojvode Hrvoja biće Ulica kneza Stracimira\nDanas Online21.12.2021. 13:49\nArhivska fotografija Foto: Beoinfo\nOdbornici su danas usvojili nekoliko odluka o imenovanju veoma važnih ulica u našoj prestonici po značajnim ličnostima Beograda i Srbije.\nObrazlažući ovu tačku dnevnog reda, zamenica predsednika Skupštine grada Andrea Radulović je istakla je predloženo da Riječka ulica na teritoriji opštine Vračar bude preimenovana u Ulicu kneginje Julije, a Ulica vojvode Hrvoja u Ulicu kneza Stracimira, vladara i brata Stefana Nemanje.\n– Inicijativu za Ulicu kneginje Julije podneo je Nebojša Marjanović a za Ulicu kneza Stracimira gradonačelnik grada Čačka Milun Todorović – rekla je Radulovićeva.\nOna je dodala da je sledeći predlog da se ulici dodeli naziv po Anriju Žameu, čuvenom francuskom lekaru.\nNaime, predloženo je da Kornatska ulica na teritoriji gradske opštine Palilula bude preimenovana u Ulicu Anrija Žamea, a inicijativu je podneo Goran Milašinović, predsednik Nacionalne komisije za saradnju sa Uneskom Republike Srbije.\nAndrea Radulović je podsetila da je Anri Žame bio francuski lekar i naučnik koji je bio jedan od svetskih pionira u lečenju radijacione bolesti tokom pedesetih i šezdesetih godina 20. veka.\nPredloženo je i da dve ulice na teritoriji gradske opštine Zvezdara ponesu imena Vladana Desnice i majora Ive Fregla.\nPredlog je da Lošinjska ulica bude preimenovana u ulicu velikog pisca, dok bi Šibenička bila preimenovana u ime majora slovenačkog porekla Jugoslovenske vojske.\nInicijativu za Ulicu Vladana Desnice podneo je Vladimir Pištalo, v. d. upravnika Narodne biblioteke Srbije, a za Ulicu Ivana Ive Fregla, inicijativu je podneo Bojan Dimitrijević. zamenik direktora Instituta za savremenu istoriju.\nAndrea Radulović je naglasila da je sledeći predlog da Ulica Ljudevita Posavskog na teritoriji opštine Voždovac ponese ime majora Aleksandra Mišića, sina našeg čuvenog vojvode Živojina Mišića, a inicijativu je podneo takođe Bojan Dimitrijević iz Instituta za savremenu istoriju.\nTakođe, predlog je i da se Ulica Frana Levstika na teritoriji opštine Rakovica preimenuje u Ulicu Džordža Kenana, čuvenog diplomate i bivšeg ambasadora Sjedinjenih Američkih Država u Jugoslaviji. Inicijativu je podneo Dragan Bisenić, a Komisija za spomenike i nazive trgova i ulica Skupštine Grada Beograda, kao i sve prethodne, ju je usvojila.\n– Džordž Kenan je bio američki diplomata, politikolog i istoričar, osnivač Kenan instituta. On je bio i ambasador Sjedinjenih Američkih Država u Jugoslaviji od 1961. do 1963. godine. Kenan je jedan od najvećih američkih spoljnopolitičkih mislilaca posle Drugog svetskog rata, čija karijera se kretala između diplomatije i Univerziteta Prinston. Njegovu dugu karijeru obeležiće i konstantno protivljenje postojanju i delovanju NATO-a – rekla je zamenica predsednika Skupštine grada.\n– Imenovanjem ulica nastavljamo politiku grada, a to je čuvanje sećanja na važne ličnosti i njihov doprinos razvoju jednog društva – zaključila je Andrea Radulović.\nČlan Gradskog veća Fadilj Eminović je ovom prilikom obavestio prisutne da će odbornici Pokreta socijalista danas podneti inicijativu da Ranko Panić, učesnik mirnih protesta marta 2008. godine, dobije ulicu u Beogradu.\nVesić: Usvojena odluka da Džordž Kenan dobije ulicu u Beogradu\nOn je podsetio da diplomatski odnosi Srbije i SAD-a traju punih 140 godina, te da su dve zemlje u oba svetska rata bile na pobedničkoj i pravoj strani istorije. Beograd danas ima bulevare koji nose nazive po četiri američka predsednika, podsetio je Vesić i najavio podizanje spomenika Vudrou Vilsonu, za koji će biti raspisan međunarodnikonkurs.\n– Većina pripadnika američke misije je izgubila živote u Srbiji lečeći naše stanovništvo, posebno u periodu okupiranog Beograda tokom 1915. godine. Otvorio je više od 40 bolnica po Srbiji, gde mahom bili oboleli od tifusa. Ta činjenica dovoljno govori o prijateljstvu između dva naroda – zaključio je Vesić.\nZamenik ambasadora SAD-a Džon Ginkl je zahvalio na dozvoli da prisustvuje današnjoj sednici i iskazao zahvalnost zameniku gradonačelnika Goranu Vesiću na toplim i dirljivim rečima o Džordžu F. Kenanu i drugim američkim državljanima koji su svoj doprinos srpskom narodu.\n– U ime Sjedinjenih Američkih Država želim da zahvalim građanima Beograda za čast da jedna od vaših gradskih ulica ponese ime legendarnog i uticajnog diplomate, bivšeg amasadora SAD-a u Jugoslaviji Džordža F. Kenana, koga je postavio predsednik Džon 1961. Kenedi i koji je služio u ovom gradu od 1961. do 1963. godine. Ovaj događaj je prikladan za kraj godine u kojoj obeležavamo 140 godina američko-srpskih odnosa, započetih potpisivanjem trgovinskih ugovora 1881. godine a koji su prerasli u prijateljstvo izraslo iz bogatih ličnih veza između naroda naših dveju zemalja, uključujući i brojne doprinose srpskih emigranata američkom društvu. To prijateljstvo se razvilo u istinsko partnerstvo, u savezništvo za vreme dva svetska rata. U eri Džordža Kenana, kulturne veze između SAD-a i Srbije su se produbile uspostavljanjem Fulbrajtovog programa u Jugoslaviji, koji traje i danas. Ambasador Kenan je bio snažan zagovornik slobodne Evrope i prepoznao je važnost snažnog američkog prijateljstva sa Jugoslavijom. Bio je intelektualni arhitekta Maršalovog plana za obnovu Evrope posle Drugog svetskog rata i pobornik pomoći Jugoslaviji. Diplomatsku službu u Beogradu završio je davanjem ostavke u znak protesta zbog novog zakona o trgovini, za koji se plašio da će štetiti američko-jugoslovenskim odnosima negiranjem finansijske pomoći Jugoslaviji. Njegova spremnost da se izdigne iznad politike tog vremena i založi za nešto u šta je verovao jeste nešto čemu se svi možemo diviti. Džordž F. Kenan je pravi heroj i cenimo ovaj velikodušni gest kojim obeležavate sećanje na Amerikanca, koji je razumeo važnost snažnog partnerstva između Beograda i Vašingtona – rekao je Džon Ginkl.\nDžon GinklGoran VesićNaziviodborniciSkupština BeogradauliceBeograd\nPolitika • 20.06.2022. 10:47\nPolitika • 16.06.2022. 11:18\nNikola Jovanović: Šapića ne treba potcenjivati, Đilas uradio šta je mogao\nPolitika • 14.06.2022. 14:26\nSNS i SPS zatečene novim licima opozicije: Sagovornici Danasa o konfliktu na konstitutivnoj sednici Skupštine grada


Tanjug 23. maja 2019. 12:34\nBEOGRAD – Od početka maja u Srbiji samo dva dana nije padala kiša, a na celoj teritorije bilo je 40 odsto više padavina nego što je prosek za ceo maj, te obilne padavine za kratak vremenski period posledica su klimatskih promena, rečeno je danas u Beogradu na sastanku predstavnika Zelenog klimatskog fonda UN i Vlade Srbije.\nRegion Balkana je osetljiv na klimatske promene, a kako bi se ranjivost smanjila u sektoru poljoprivrede, šumarstva i zdravlja ljudi, predstavnici Zelenog klimatskog fonda upoznali su sve zainteresovane strane u Srbiji o uslovima i procedurama za apliciranje sredstava iz tog fonda za projekte koji će smanjiti emisiju štetnih gasova.\nDržavni sekretar u Ministarstvu poljoprivrede Bogdan Igić rekao je da su oluje koje smo nekada gledali na Diskaveriju i Nacionalnoj geografiji usled klimatskih promena počele da se dešavaju i u Srbiji.\nOn je naveo da su oluje koje su nedavno pogodile Srbiju najviše oštetile poljoprivredne kulture.\n„Ogromne štete imamo na području čačanskog, ariljskog i užičkog kraja. Naši voćari su pretrpeli štetu od koje se neće moći oporaviti u sledeće dve godine. Ministar Nedimović je na terenu sa našim proizvođačima i pokušava te probeleme da sanira“, kazao je Igić.\nPrema njegovim rečima, oluja koja je zadesila Srbiju pre četiri dana ostavila je tragove na voću, a pre svega na malinama.\n„Sve su to posledice klimatskih promena. Zato je Zeleni klimatski fond jedna od najpovoljnijih mogućnosti za finansiranje aktivnosti za smanjenje emisije gasova sa efektom staklene bašte, ali i smanjenju štete i gubitaka o elementarnih nepogoda“, podvukao je Igić.\nKaže da Ministarstvo saradnju sa Zelenim klimatskih fondom vidi kao odličnu priliku za transformaciju naše privrede, a u skladu sa ciljevima i prioritetima Vlade Srbije.\nStalni koordinator UN u Srbiji Hans Fridrih Šoder istakao je da je Zeleni klimatski fond osnovan 2015. godine i da sa 10 milijardi evra predstavlja važan mehanizam za finansiranje aktivnosti vezanih za klimu.\nKaže da je taj fond do sada odborio 102 projekta u vrednosti preko pet milijardi dolara i da se u globalnom smislu očekuje da će smanjiti emisije štetnih gasova sa efektom staklene bašte za 1,5 miliona tona.\n„To će pomoći da se poboljša život 276 miliona ljudi širom sveta. Takođe znamo da jedan evro uložen u zaštitu od poplava može da ušteti šest evra posledica od poplava, a sećamo se kako je to u Srbiji izgledalo 2014.“, rekao je Šoder.\nIstakao je da u borbi protiv klimatskih promena moraju da učestvuju svi – država, sva ministarstva, nevladine organizacije i građani, i dodao da tim UN u Srbiji pruža podršku Vladi Srbije u tom nastojanju.\nŠoder kaže da Vlada Srbije treba da iskoristi sve resurse i da još više sarađuje sa Zelenim klimatskim fondom kako bi imala dobre projekte i smanjila emisiju štetnih gasova.\nOvo je drugi konsultativni sastanak sa zainteresovanim stranama koji su predstavnici UN organizovali u Srbiji u okviru projekta „Jacanje kapaciteta Srbije za efikasno angažovanje sa Zelenim klimatskim fondom“.


Tim Sistem peć na pelet za etažno grejanje rittium 14 hydro 018 1006 crvena | ePonuda.com\nTim Sistem peć na pelet za etažno grejanje rittium 14 hydro 018 1006 crvena cene\nEPonuda nije internet prodavnica već Vam omogućava da brzo i lako nađete Tim Sistem peć na pelet za etažno grejanje rittium 14 hydro 018 1006 crvena po najjeftinijoj ceni. Naš cilj je da kupci budu što bolje informisani o ponudi Tim Sistem peć na pelet za etažno grejanje rittium 14 hydro 018 1006 crvena na tržištu Srbije. Vrlo lako nalazite željeni proizvod za kategoriju Peći na pelet cene, ne morate da lutate od sajta do sajta za Tim Sistem Peći na pelet, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tim Sistem peć na pelet za etažno grejanje rittium 14 hydro 018 1006 crvena sa PRODAVCEM. EPonuda ne može da garantuje potpunu tačnost specifikacije i slika za Tim Sistem peć na pelet za etažno grejanje rittium 14 hydro 018 1006 crvena. Pre kupovine, podatke za Tim Sistem peć na pelet za etažno grejanje rittium 14 hydro 018 1006 crvena proverite na sajtu PROIZVOĐAČA.


Promene u srpskoj diplomatiji, vraća se polovina ambasadora - Sputnjik Srbija\nPromene u srpskoj diplomatiji, vraća se polovina ambasadora\n© Foto : www.mfa.gov.rs\n08:01 10.01.2020 (osveženo 10:04 10.01.2020) Preuzmite kraći link\nSrpsku diplomatiju u narednim mesecima očekuju velike promene, jer skoro polovini ambasadora ističe mandat.\n„Time će praktično biti ’osvežena‘ gotovo cela diplomatsko-konzularna mreža naše zemlje, jer je prošle godine već ’zamenjeno‘ desetak ambasadora i generalnih konzula. Naša država trenutno ima ambasade u 69 država i sedam stalnih misija pri međunarodnim organizacijama“, pišu „Novosti“ u izdanju od petka.\nŠef srpske diplomatije Ivica Dačić potvrdio je da uskoro slede imenovanja oko 30 ambasadora ili generalnih konzula i da više neće biti onih koji su probili mandat od četiri godine, preneo je Tanjug.\nKako prenosi list, on je naglasio da nije reče ni o kakvim smenama, već o redovnoj proceduri.


BOMBA IZ BRITANIJE: Putin poslao huligane u Pariz da specijalnim ratom napravi haos | WebTribune\nHome U FOKUSU BOMBA IZ BRITANIJE: Putin poslao huligane u Pariz da specijalnim ratom napravi haos\nBOMBA IZ BRITANIJE: Putin poslao huligane u Pariz da specijalnim ratom napravi haos\n“Teško je dokazati tvrdnju da je Kremlj direktno poslao huligane da prave haos u Francuskoj, ali mnoge od njih videli smo na slikama i snimcima u opremi koju nose ruski specijalci. Smatramo da je ovo deo Putinovog “hibridnog” specijalnog rata”, rekao je neimenovani član britanske vlade medijima na Ostrvu.\n“Videli smo oko 150 ruskih navijača koji ulaze u tuču u korak, sa gumama za zube, borilačkim rukavicama i maramama”.\nRuski predsednik Vladimir Putin osudio je u petak huligansko nasilje na Evropskom fudbalskom prvenstvu u Francuskoj, i upitao se ironično “kako 200 Rusa mogu da prebiju hiljade Engleza”.\n“Nasilje ruskih i engleskih navijača je budalaština. Sad kad sam to rekao, moram da kažem i da ne razumem kako 200 naših navijača može da prebije nekoliko hiljada Engleza. Mislim da se više pažnje pridaje tučama navijača, a manje fudbalu. Žao mi je što je tako”, rekao je Putin na ekonomskom forumu u Sankt Peterburgu.\n“Pristup organa vlasti bi trebalo da bude isti za sve izgrednike”, rekao je Putin.\nIZNENADNI OBRT: Nova revolucija dolazi u Ukrajinu, cilj će biti veliko iznenađenje\nOformljen “Kabinet iz senke” koji treba da sruši Putina i kolonizuje Rusiju\nPUNE RATNE PRIPREME: Rusija postavila sistem za onemogućavanje američkih bombi\nDa li će Putin dozvoliti pad Damaska?\nPRVA VOJNA BAZA U INOSTRANSTVU: Kineski vojnici se iskrcali na afričko tlo\nZNAJU ZA KRIM A SADA I OSETIJU ALI NISU ČULI ZA KOSOVO: Putin pripaja odmetnutu gruzijsku pokrajinu Južnu Osetiju


ŠOK: Posle odličnih rezultata rastanak Nemanje Blagojevića-Rome i Slobode! - OGLASNA TABLA - INFO\nŠOK: Posle odličnih rezultata rastanak Nemanje Blagojevića-Rome i Slobode!\n1 новембра, 2018 1 новембра, 2018 0355\nIznenadno i nenajavljeno došlo je do razlaza između mladog i perspektivnog trenera mlađih kategorija FK Slobode Nemanje Blagojevića – Rome i FK Slobode. Pitali smo popularnog Romu zašto je došlo doslo do razlaza nakon velikih rezultata koje je ostvario sa mlađim kategorijama?\n-Nakon 4 prelepe godine rada u mlađim kategorijama Slobode i isto tako fenomenalnih uspeha i rezultata došlo je do nekog zasićenja kako bi rekao, gde sam osetio da je vreme da se povučem. Iz poštovanja prema klubu koji gledam kao svoj i kome sam se davao maksimalno odlučio sam da je trenutno razlaz najbolje rešenje.\nNakon osvajanja titule prvaka Zapadne Srbije u pionirskoj pa zatim i u kadetskoj konkurenciji, uvođenjem ekipe u prvu Kadetsku ligu Srbije ovog leta ste preuzeli brigu o omladincima Slobode?\n-Nakon 2 fenomelne godine i svih uspeha sto ste nabrojali letos nisam mogao da vodim ekipu kadeta u Kadetskoj ligi Srbije jer ne posedujem UEFA A licencu koja je neophodna za taj nivo takmičenja, pa mi je poverena omladinska ekipa sa kojom sam beležio korektne rezultate gde trenutno držimo 4 poziciju u ligi, ali to mene nije zadovoljavalo i osetio sam da je vreme za rastanak.\nZa vreme vašeg boravka u klubu nekolicina mladih fudbalera je prešla u naše najveće klubove?\nOd prošlogodišnje ekipe koja je dominantno osvojila Zapadnu Srbiju ostišla su 3 igrača u Parizan i Zvezdu. To je za mene bila potvrda dobrog rada sa decom a i klub je od tih transfera prihodovao solidna sredstva. Ali ostaje žal što sva naša užicka deca nisu na okupu u svojoj Slobodi gde bi uveren sam za koji godinu kad stasaju vratili Slobodi stari sjaj i duh.\nPosvetiću se usavršavanju i sticanju Uefa A licence u narednom periodu, individualnom radu sa igračima i usavršavanju engleskog jezka, sa namerom da u budućnosti budem jos bolji trener.\nHumanitarni koncert u GKC-u\nU petak u Sevojnu sastanak odbornika GG „Ujedinjeni pobeđujemo za Sevojno. Za Srbiju.“ sa građanima


Vujović: Krivokapićeva Vlada opstaje na „ravnoteži nemoći“ – Portal Luca\nVujović: Krivokapićeva Vlada opstaje na „ravnoteži nemoći“\nCrnogorska Vlada opstaje iako već pet mjeseci nema podršku većine u parlamentu jer oni koji je više ne podržavaju ne bi da je sruše, a ona sama neće da odstupi, piše Dojče vele (DW).\nVlada crnogorskog premijera Zdravka Krivokapića još malo će obilježiti prvu godinu mandata, ali i pola godine otkako nema podršku većine poslanika. Koalicija koju predvodi Demokratski front (DF), bojkotovala je Skupštinu od juna, potom tražila rekonstrukciju Vlade pa izbor nove, ali njihove ideje ne podržava URA, potpredsjednika Vlade Dritana Abazovića, piše DW.\nDF ne želi da sruši Vladu u parlamentu jer bi to morao da učini sa opozicionom Demokratskom partijom socijalista (DPS) predsjednika države Mila Đukanovića što bi ih vjerovatno koštalo na vanrednim izborima. S druge strane, premijer Zdravko Krivokapić ponavlja da neće podnijeti ostavku i poručuje da njegova Vlada ima dobre rezultate i međunarodnu podršku.\nMeđutim, trenutno je od ova tri scenarija realniji nastavak pata kojim niko nije baš zadovoljan.\nOpstanak na ravnoteži nemoći\nPredviđajući dalje poteze DF, Vujović vjeruje da bi im bilo značajno da Vlada padne, ali da se vrijeme narednih vanrednih izbora u Crnoj Gori ne poklopi sa onima u Srbiji, koji će biti održani u aprilu.


Upravni odbor - Blic Online\nJedan od najbogatijih ljudi na svetu Bil Gejts napušta upravni odbor "Majkrosofta", saopštila je danas kompanija.\nProf. dr. Nikola Šuica podneo je ostavku na mesto predsednika Upravnog odbora Muzeja savremene umetnosti u Beogradu nakon imenovanja noviog v. d. direktora ove institucije Viktora Kiša, ukazujući na brojne probleme sa kojima se UO susretao.\nGrupacija za kinematografiju: Omogućite snimanje "Mezimice"\nBura oko (ne)snimanja filma "Mezimica" nastavljena je i danas.\nU Zvorniku je izvršen pokušaj ubistva člana Upravnog odbora kompanije "Alumina" Mileta Matića, rekao je danas predsednik Upravnog odbora ove kompanije Milorad Motika.\nMeđunarodni festival animiranog filma „Banjaluka 2018“ ove godine neće biti održan, odlučeno je juče na sednici Upravnog odbora Asocijacije za vizuelne umetnosti „Fenix Art“.\nProgramski savet RTS-a uputio je pismo Upravnom odboru ove televizije, generalnom direktoru i glavnom i odgovornom uredniku kulturno-umetničkog programa kojim se zahteva da se nove epizode "Nemanjića" ne emituju dok se serija ne pogleda na internoj projekciji u javnom servisu.\nPredsednik Srbije Aleksandar Vučić razgovarao je danas sa zamenikom predsednika Upravnog odbora Fondacije za otvoreno društvo Aleksom Sorosem o regionalnoj saradnji i podršci ove fondacije evropskim integracijama Srbije, reformama u oblasti medija i vladavine prava.\nU upravnom odboru do penzije: Zajedničku kompaniju RS i FBiH vode ljudi kojima je istekao mandat\nČlanstvo u upravnim odborima institucija BiH je posao iz snova koji za odabrane može da potraje sve do penzije.\nOSTAVKE U KS BiH “Rad u košarci je postao nemoguća misija”


Međunarodna zajednica - Blic Online\n"NE ŽELIMO NI SPOLJNE NI UNUTRAŠNJE NEPRIJATELJE" Portparol talibana izjavio da ne žele probleme sa međunarodnom zajednicom (VIDEO)\nGlavni predstavnik pokreta talibana Zabihula Mudžahid izjavio je danas tokom svoje prve konferencije za novinare da "talibani ne žele ni spoljne, ni unutrašnje neprijatelje".\nIncko: Snaga koja pokreće voz zvani BiH i vodi ga napred mora biti "MADE IN BiH"\nVisoki predstavnik u BiH Valentin Incko rekao je da su prošla vremena kada je međunarodna zajednica propisivala rešenja u BiH i bila predvodnik u njihovom sprovođenju, te da domaći političari moraju što pre početi da preduzimaju napore da bi se krenulo napred.\n“PRAVOSUĐE JE ČEDO STRANACA” Višković poručio da je međunarodna zajednica napravila sve što je nakaradno u BiH\nPredsednik Vlade Republike Srpske Radovan Višković izjavio je da je pravosuđe u BiH “čedo” međunarodne zajednice, koja je napravila sve što je nakaradno u BiH.\nZOVU STRANCE DA POSPREME DOMAĆI NERED Zašto građani očekuju pomoć međunarodne zajednice u BiH\nZbog nepoverenja u domaće političare i nemoći koju osećaju, građani Bosne i Hercegovine otvorenim pismima i apelima sve češće u pomoć zovu strance, tražeći od njih da reaguju i reše neke od njihovih problema.\nČubrilović poručio da neformiranje Saveta ministara BiH ide na SAVEST MEĐUNARODNOJ ZAJEDNICI\nPredsednik Narodne skupštine Republike Srpske Nedeljko Čubrilović izjavio je danas u Trnovu da neformiranje Saveta ministara ide na savest međunarodne zajednice koja više doprinosi tome da nema tog pomoćnog tela Predsedništva BiH, nego što se trudi da bude uspostavljen.\nOD BALKANSKIH RATOVA DO NATO AGRESIJE Vučić: Nismo ulazili u suštinu problema, potcenili smo moć međunarodne zajednice\nPredsednik Srbje Aleksandar Vučić naveo je danas, među istorijskim činjenicama koje su doprinele katastrofičnom stanju za opstanak na KiM, i 500 godina koliko smo proveli pod Turcima, kao i to što smo istovremeno doživeli tragične gubitke u ratovima - od balkanskih ratova, preko Prvog i Drugog svetskog rata, i ratova 90-ih godina, do NATO agresije.\nSAD i većina međunarodne zajednice sada razume da je trajno rešenje pitanja KiM moguće samo dijalogom i da dijalog nema alternativu, kao i da se moraju uvažiti interesi Srbije, izjavio je član Predsedništva SNS Goran Vesić.\nSve manje vremena za izmene Izbornog zakona BiH: Stranci pokušavaju da spasu brod koji tone\nMeđunarodna zajednica pokušaće do kraja sedmice da okupi za jednim stolom bošnjačke i hrvatske stranke kako bi postigle dogovor o izmenama Izbornog zakona BiH – saznaje „EuroBlic“.\nOD ČVRSTE RUKE DO LABAVOG STISKA Konfuzna politika međunarodne zajednice u Bosni\nMeđunarodna zajednica trenutno vodi konfuznu politiku u BiH, usled čega više nije jasan ni njen konačan cilj u BiH, ali ni kraj mandata.\nNa stolu novi predlog međunarodne zajednice: Stranci ISKROJILI AKCIZE u BiH\nSTRANCI PERU RUKE OD PROPALE DRŽAVE Da li je današnja BiH poraz politike međunarodne zajednice\nNi 22 godine posle rata političari u BiH nisu uspeli da u potpunosti preuzmu odgovornost za vođenje države, već to čine uz pomoć međunarodne zajednice.\nPredsednik Asocijacije "Stvaraoci Republike Srpske" Momčilo Krajišnik smatra da bi predstavnici međunarodne zajednice trebalo da upozore pojedine političare iz muslimanskog establišmenta, pre svih bošnjačkog člana Predsedništva BiH Bakira Izetbegovića, da rade protiv mira.


Dejo za CdM o Tumbi, oproštaju Baše, igri "sokolova" na Cetinju - CdM\nDejo za CdM o Tumbi, oproštaju Baše, igri “sokolova” na Cetinju\nPostoji obostrana želja da produžimo ugovor sa selektorom Ljubišom Tumbakovićem, a i veoma sam zadovoljan igrama i rezultatima reprezentacije u kvalifikacijama za Svjetsko prvenstvo, rekao je u intervjuu za CdM predsjednik Fudbalskog saveza Crne Gore Dejan Savićević.\nNekada legendarni igrač, a sada prvi čovjek crnogorskog fudbala je za naš portal govorio i o smjeni generacija, Ligi nacija, šansama za plasman na prvenstvo Evrope, oproštaju nekih reprezentativaca, mjestu Crne Gore u regionu kada je fudbal u pitanju, kao i nacionalnom stadionu.\nCdM: Da li ste zadovoljni igrama i rezultatima reprezentacije u kvalifikacijama za Svjetsko prvenstvo i kakva je situacija sa selektorom Ljubišom Tumbakovićem u smislu njegove budućnosti na klupi Crne Gore?\nDejan Savićević: Zadovoljan sam rezultatima i igrama reprezentacije u posljednjim kvalifikacijama. Krenuli smo dobro, da bi zatim, u utakmicama sa Jermenijom i Poljskom, imali pehove. Ključna utakmica bila je ona u Jermeniji i da smo tamo pobijedili vjerujem da ne bismo izgubili ni od Poljske i da bismo bili makar u baražu za plasman na Svjetsko prvenstvo. Selektor Tumbaković ima ugovor do kraja ove godine, postoji obostrana želja da se produži saradnja i nadam se da će on i u narednim kvalifikacijama voditi reprezentaciju Crne Gore.\nCdM: Kako gledate na djelimičnu smjenu generacija u seniorskoj reprezentaciji jer smo dobili nekoliko igrača za budućnost u ciklusu za Mundijal?\nDejan Savićević: . Uporedo sa kvalifikacijama imali smo i smjenu generacija i teško je od reprezentacije tražiti rezultate kada je ovaj proces u toku. Ipak, mi smo imali proces podmlađivanja ali i dobre rezultate u istom periodu. Zadovoljan sam jer su igrači opravdali očekivanja. Ujedno su se nametnuli i u klubovima za koje nastupaju, standardni su i to je veoma dobro uoči predstojećeg ciklusa kvalifikacija.\nCdM: Vjerujete li da će Crna Gora u sljedećem ciklusu biti spremna da napadne plasman na Evropsko prvenstvo, iako će naravno dosta toga zavisiti od žrijeba za kvalifikacije?\nDejan Savićević: Nadam se da će mladi igrači stasati do početka sljedećih kvalifkacija, da ćemo imati pristup i igru koji su nas krasili tokom ovog ciklusa. Od žrijeba zavisi dosta toga, ali uz sve što sam naveo, vjerujem da možemo da napravimo dobar rezultat u kvalifikacijama za Evropsko prvenstvo.\nCdM: Šta mislite o Ligi nacija?\nDejan Savićević: Ideja za organizaciju Lige nacija je veoma dobra, prije svega što će kroz to takmičenje četiri reprezentacije izboriti plasman na Evropsko prvenstvo. Na neki način, ta četiri mjesta na finalnom turniru EP koja se mogu izboriti kroz Ligu nacija, daju podstrek svim timova pred početak prvog izdanja novog UEFA takmičenja. Vjerujem da bi bez mogućnosti plasmana na EP sama Liga nacija bila manje interesantna, kako gledaocima tako i medijima ali i samim igračima.\nCdM: Gdje je Crna Gora u odnosu na reprezentacije iz regiona?\nDejan Savićević: U regionu je najbolja selekcija Hrvatske. Imaju plejadu izvrsnih igrača koji igraju na najvećem klupskom nivou. Nakon njih su selekcije Srbije i Bosne i Hercegovine, a mi smo na istom nivou ili veoma blizu ove dvije selekcije.\nCdM: Da li je u planu oproštajna utakmica Marka Baše i nadate li se da bi Mirko Vučinić mogao da pomogne reprezentaciji u sljedećim kvalifikacijama jer je rekao da želi još da igra fudbal?\nDejan Savićević: Naći ćemo jedan termin u narednom periodu koji će poslužiti da se Marko Baša i još neki igrači koji su ostavili značajan trag u reprezentaciji oproste od reprezentativnog dresa. Lijepo će biti da se svi ponovo okupimo, da još jednom budu svi zajedno i ponovo odigraju makar desetak minuta u dresu reprezentacije. To su igrači koji su odnosom prema obavezama tokom dugog niza godina zaslužili da im FSCG napravi oproštajnu utakmicu.\nCdM: Kakav je Vaš stav, kao bivšeg sportiste, a sadašnjeg sportskog radnika, kada je u pitanju nacionalni stadion, koji nam je praktično neophodan?\nDejan Savićević: Nacionalni stadion jeste neophodan ali smo svi svjesni finansijske situacije u državi i činjenice da će se veoma teško realizovati takav projekat, koji iziskuje značajna ulaganja. Savez je ulaganjem u izgradnju stadiona na Cetinju nastavio sa naporima i radom na poboljšanju fudbalske infrastukture. Mislim da je napravljena dobra konstrukcija kada je u pitanju ovaj projekat i da ćemo značajno unaprijediti postojeću infrastukturu. Određene utakmice „A“ reprezentacije igraće se na tom stadionu, dok će se „veće“ utakmice i dalje igrati na Gradskom stadionu u Podgorici. Bilo je riječi o izgradnji istočne tribine na Gradskom stadionu ali nije bilo sluha za taj projekat. Izgradnom istočne tribine „zatvorio“ bi se postojeći objekat i obezbijedili bi se novi sadržaju koji su u skladu sa UEFA i FIFA standardima.\nTagoviDejan Savićević FSCG


Da li je "bregzit" šansa za Srbiju? – ProSrpski Portal\nLONDON najavljuje da će posle “bregzita” intenzivirati saradnju sa članicama EU, ali i sa drugim državama. Beograd je spreman da odgovori na tu inicijativu i da uhvati priključak, uključujući i oblast ekonomije, a posebno robnu razmenu. Trgovinu već karakteriše činjenica da naša zemlja u Veliku Britaniju izvozi više nego što iz nje uvozi, saznaju “Novosti” u Ministarstvu spoljnih poslova Srbije. Odlazak Velike Britanije iz EU je svakako događaj bez presedana u evropskoj poratnoj istoriji, jer se prvi put, umesto integrativnog, dešava svojevrsni proces razgradnje. Analitičari ističu da “bregzit” nadvija senku nad Evropu, ne samo zato što je Britanija jedan od njenih temelja i glavnih finansijera. Razjedinjenje, koje je započeo London, moglo bi da ima i posledice po ulazak država Zapadnog Balkana u EU, kao i na ukupnu politiku proširenja. Ukoliko do njega uopšte dođe, jer je, posle najnovijeg zahteva za odlaganje do 30. juna koji je u Brisel poslala britanska premijerka Tereza Mej, opet pod znakom pitanja. Sve oči su sada uprte u evropske lidere, koji će u sredu, 10. aprila zasedati u sedištu EU u okviru Evropskog saveta, kada treba da odgovore na tu najnoviju londonsku molbu. Mejova je istovremeno obećala da će sprovesti pripreme za evropske izbore i učestvovati u njima u slučaju da britanski parlament do 23. maja ne usvoji sporazum o “bregzitu”. Pročitajte još: Novi datum Londona za izlazak iz EU – 30. jun Da se spisak “licitiranih” datuma ne iscrpi na tome, pobrinuo se predsednik Evropskog saveta Donald Tusk, koji, prema izjavama neimenovanih briselskih zvaničnika, planira da od članica EU zatraži “fleksibilno” odlaganje “bregzita” do 12 meseci. Tusk nastoji da učini sve da se izbegne “bregzit” bez dogovora, koji ne bi odgovarao Londonu, ali ni EU, između ostalog i zbog haosa koji bi vrlo verovatno nastao na granicama. U kabinetu Mejove postoje dva tabora: jedan koji zagovara carinsko partnerstvo sa EU i drugi koji se zalaže za sporazum na principu “maksimalnih olakšica”. U Ministarstvu spoljnih poslova Srbije kažu da je naša zemlja spremna da, u skladu sa obostranim interesima, intenzivira ekonomsku saradnju sa Velikom Britanijom. U prva dva meseca ove godine, spoljnotrgovinska razmena dveju zemalja iznosila je 83,8 miliona evra, od čega je izvoz bio 51, a uvoz, 32,7 miliona evra. Lane je ukupan obim razmene bio 518 miliona evra. Izvezli smo robu u vrednosti 270 miliona evra, a uvezli za 248 miliona. Na pitanje kolika je srpska dijaspora na Ostrvu, u Odeljenju za saradnju sa Velikom Britanijom kažu da se broj naših ljudi kreće oko 70.000, ali da Ambasada Republike Srbije u Londonu ne raspolaže preciznim podacima o njihovoj brojnosti, nacionalnoj i socijalnoj strukturi. Rasprave u parlamentu na granici pristojnosti – Foto AP Britanija je oduvek predstavljala jednu od najpoželjnijih destinacija za naše iseljenike. Većina ih je, u međuvremenu, stekla britansko državljanstvo. U dokumentima Houm ofisa (Ministarstvo vlade zaduženo za imigraciju, bezbednost, red i zakon), navodi se da je srpska zajednica u Velikoj Britaniji najstarija imigraciona grupa sa prostora Balkana. Prvi značajniji talas iseljenika iz Srbije bio je posledica krupnih političkih promena u regionu posle Drugog rata. – Procenjuje se da je u tom prvom talasu emigracije u Veliku Britaniju otišlo oko 20.000 naših ljudi, uglavnom kao politička emigracija. Usledile su ekonomske migracije šezdesetih, kada se u Britaniju naselilo oko 10.000 naših iseljenika. Kraj 20. veka, obeležen novim sukobima na Balkanu i pratećom ekonomskom krizom, doveo je na Ostrvo novi veliki talas imigranata – mlade ljude koji su se uglavnom nastanjivali u Londonu. I danas, u ovu zemlju emigriraju pretežno mladi, radi školovanja, ili po osnovu ugovora o radu sa velikim kompanijama. “BREGZITOVANjE” KAO TRAJNO VREME PREMA prvobitnom planu, Britanija je trebalo da napusti EU 29. marta. Novi datum je 12. april, iako britanski poslanici još nisu odobrili plan sa tim rokom. U međuvremenu, London je predložio da se “bregzit” odloži do 30. juna, a Brisel (mada nezvanično) uzvratio ponudom da se odlazak prolongira za “fluktuirajućih” 12 meseci. Sve ovo “rodilo” je novi glagol u žargonu – “bregzitovati” – što znači stalno odlaziti ali nikad ne otići. Bivši generalni sekretar NATO Džordž Robertson nedavno je u Pragu izjavio da nije nemoguće da 2030. godine, na samitu EU u Beogradu, Velika Britanija zamoli da ponovo bude primljena u Uniju! ZOVU NAŠE STRUČNjAKE Odnos Velike Britanije prema našim građanima je korektan i definisan potrebama za stručnim kadrom, a ne odnosom prema pojedinim nacijama ili verskim grupama. Naši građani koji u toj zemlji borave s radnom dozvolom izjednačeni su u pravu na zapošljavanje sa domaćim stanovništvom, a oni koji su u međuvremenu stekli britansko državljanstvo uživaju sva prava kao i drugi građani Velike Britanije. BILATERALA ODNOSI Srbije i Velike Britanije su dobri, mada je, u situaciji preokupiranosti Londona “bregzitom”, unekoliko smanjen intenzitet uzajamnih poseta. Uprkos tome, Zorana Mihajlović, potpredsednica Vlade i ministarka građevinarstva, saobraćaja i infrastrukture, boravila je u Londonu 5. i 6. februara i razgovarala sa ministrom za Evropu Alanom Dankanom. VIZE BEZ PROMENE NA pitanje ima li nagoveštaja da će se pravila o izdavanju viza za ulazak u Veliku Britaniju državljanima Srbije promeniti posle “bregzita”, u Ministarstvu spoljnih poslova kažu da se to ne očekuje. Britanija ni sada nije članica Šengenskog sporazuma i ne učestvuje u viznoj politici EU. Za sve vrste putnih isprava (diplomatski, službeni i obični) potrebna je britanska viza. Specifičnost britanskog sistema izdavanja viza se ogleda u tome da se za poslove izdavanja viza angažuju privatne firme. Konkretno, za izdavanje viza našim državljanima nadležan je partner u Varšavi, pa proces traje više nedelja. Moguće je, međutim, njegovo ubrzavanje uz dodatno plaćanje.\nda je li quotbregzitquot šansa Srbiju za\nRovom bi da zaustave ilegalne prelaske?\nSvjetska zdravstvena organizacija: Globalna nestašica zaštitne opreme za koronavirus


SNS zajedno sa Bogoljubom Karićem na beogradskim izborima – NovostiDana.rs\n„Koalicija ovih dveju stranaka je odlično funkcionisala od parlamentarnih izbora 2012. godine. Članstvo i rukovodstvo su dobro saradjivali širom Srbije. Pokret ‘Snaga Srbije’ učestvovaće na zajedničkoj listi ‘Aleksandar Vučić – Zato što volimo Beograd’, jer je vladajuća koalicija, predvodjena liderom SNS i predsednikom Srbije Aleksandrom Vučićem, ostvarila ogromne političke i ekonomske rezultate u Beogradu i čitavoj Srbiji“, naveo je Karić u pisanoj izjavi.\nKarić je ocenio da gradjani te rezultate mogu da vide na svakom koraku i dodao da je „državna kasa napunjena, javne finansije sredjene a Srbija prvi put ima saveznike na svim stranama sveta“.\n„Takvom politikom su postavljeni temelji da Beograd danas postane ogromno gradilište, da dugovi grada budu smanjeni za 700 miliona evra, da turisti iz svih krajeva sveta masovno dolaze u Beograd kao miroljubivi, domaćinski i kosmpolitski grad koji je postao kulturna prestonica čitave jugoistočne Evrope“, naveo je Karić.\nOn je dodao da Pokret „Snaga Srbije“ želi da svojim ogromnim poslovnim iskustvom pomogne da se ostvare najvažniji interesi svih Beogradjana, bez obzira na stranačko ili ideološko opredeljenje.


Vesić u poseti Kosovskoj Mitrovici - Radio Kontakt Plus\ngrad11:10, 18.06.2020Izvor: Radio Kontakt Plus\nZamenik gradonačelnika Beograda Goran Vesić, položio je danas kamen temeljac za izgradnju stadiona u Kosovskoj Mitrovici, a obišao je i radove na izgradnji nove zgrade “Samačkog bloka”, koju finansira Grad Beograd.\nPoložen kamen temeljac za izgradnju stadiona\nVesić je danas sa predstavnicima mitrovačke lokalne samouprave položio kamen temeljac za izgradnju stadiona.\nVrednost ovog projekta je 150 miliona dinara.\nPredsednik Privremenog opštinskog organa Aleksandar Spirić, istakao je da će nakon dve decenije žitelji ovog grada dobiti ono što zaslužuju i dodao, da se u narednom periodu nastavlja sa realizacijom ostalih projekata.\n“Potvrda našeg opstanka je i realizacija ozbiljnih, velikih projekata. Danas započinjemo fudbalski stadion, a već za par dana most sa pristupnim saobraćajnicama. U narednom periodu naša pažnja biće usmerena na podršku i pomoć svakoj porodici i da svako dete ima bolju budućnost, zarad naše zajedničke budućnosti i opstanka”, naglasio je Spirić.\nVesić je rekao da srpski narod može da opstane na Kosovu i Metohiji, samo ako ima normalne uslove za zivot, što znači i stadion i radna mesta, dobre stanove, fakultet..da se živi isto kao i u drugim delovima Srbije.\n"Ako uspemo da obezbedimo bolji život za sve ljude, a uspevamo, onda imamo perspektivu. Zadovoljan sam što se danas u Kosovskoj Mitrovici vidi da Srbija ovde gradi, da Srbija ulaže u svoj narod. Budemo li zajedno, budemo li svi vodili jednu politiku ,a kad je u pitanju KiM ne možemo imati deset politika već samo jednu, ako hoćemo u ovoj bici da pobedimo. Budemo li imali jednu politiku, onda imamo šanse da pobedimo, imamo šanse da izborimo za naše interese”, poručio je Vesić.\nPomoćnik direktora Kancelarije za Kosovo i Metohiju Borislav Tajić, istakao je da je samo u Kosovskoj Mitrovici u realizaciji 20 kapitalnih projekata, od izgradnje sportskog kompleksa, mosta na lokaciji Dudin krš sa pristupnim saobraćajnicama , preko obimnog programa stanogradnje koji će doneti 100 novih stanova.\n“Veći deo projekata će biti završen do septembra meseca. Očekujemo da će milijarda i 600 miliona dinara biti potrošeno na sve te projekte. Briga o svim problemima običnog čoveka svakako je zastupljena i kroz gradnju Samačkog bloka, ali i kroz pomoć individualnim domaćinstvima. Radi se intenzivno i na poboljšanju putne infrastrukture, lokalnih puteva. Očekujemo da stignemo do najudaljenijh stanovnika, da pomognemo najugroženijima”, rekao je Tajić.\nZgrada novog "Samačkog bloka", biće useljena 1. septembra\nGoran Vesić je sa saradnicima i predstavnicima lokalne samouprave prethodno obišao radove na izgradnji novog "Samačkog bloka", zgrade koja će biti useljena 1.septembra.\nGradnju finansira Grad Beograd, u iznosu od 42 miliona dinara.\nIstakavši da će na ovaj način mnoge porodice dobiti novi dom, što je dobar i konkretan korak da ostanu na KiM, Vesić je najavio i nova ulaganja.\n"Grad Beograd će nastaviti da pomaže naše srpske sredine na KiM. Nastavićemo da ulažemo i u Kosovsku Mitrovicu. Obećavam vam da ćemo svake godine nešto uraditi. Ne mora to da bude uverk zgrada, hoćemo da postoji i intenzivna kulturna saradnja. Naši ljudi na KiM treba da znaju da je Beograd uz njih. Posebna naša obaveza je da pomažemo naše opštine na KiM, jer ako su Srbi negde ugroženi, ugroženi su ovde, tako da će to Beograd nastaviti da radi. Možete biti sigurni da će Beograd svake godine uraditi makar jedan projekat, i vrlo čvrsto će stajati iza našeg naroda na KiM”, istakao je Vesić.\nPredsednik Privremenog organa opštine Kosovska Mitrovica Aleksandar Spirić, rekao je da će veza između ljudi na KiM i Beograda biti još čvršća, ističući da je politika Srbije usmerena na bolji život ovdašnjeg naroda.\nDva vozila za JKP “Standard”\nBeogradsko JKP "Gradska čistoća", doniralo je JKP "Standard" u Kosovskoj Mitrovici cisternu za pranje ulica i vozilo za odvoženje smeća.\nPrethodno je preduzeće “Beograd put” doniralo “Standardu” vozilo za čišćenje snega.\nDirektor beogradske "Gradske čistoće" Marko Popadić, izrazio je uverenje da će na ovaj način pomoći kolegama u Kosovskoj Mitrovici da svoj posao obavljaju još lakše i brže.\n“Na ovome se sigurno neće zaustaviti pomoć grada beograda Kosovskoj Mitrovici, a i ostalim opštinama na teritoriji KiM”, rekao je Popadić.\nPomoćnik direktora JKP “Standard” Aleksandar Trajković zahvalio se na donaciji.\n“Mogu da kažem da su nam time rešili jedan od gorućih problema odnošenja i deponovanja smeća. Nadam se da ćemo nastaviti dosadašnju, vrlo uspešnu saradnju”, rekao je Trajković.\nNa početku posete, Goran Vesić se sastao sa predsednikom Privremenog organa opštine Kosovska Mitrovica, Aleksandrom Spirićem, predsednikom Srpske liste i kosovskim ministrom administracije lokalne samouprave, Goranom Rakićem, načelnikom Kosovskomitrovičkog okruga Slavkom Simićem i Borislavom Tajićem, pomoćnikom direktora Kancelarije za Kosovo i Metohiju.\nZamenik gradonačenika Beograda došao je u pratnji šefa Kabineta Dušana Polića i direktora JKP "Gradska čistoća" Marka Popadića.\nPredsednik Privremenog opštinskog organa, Aleksandar Spirić, uručio je Vesiću statuu kneza Lazara, sliku hrama Svetog Save, koji se nalazi u južnom delu Mitrovice i plaketu opštine.\nVesić je Spiriću uručio grafiku Mome Kapora na kojoj je predstavljen grad Beograd i knjigu Mihaila Pupina.\nTagovi: Aleksandar SpirićGoran RakićBeogradSlavko SimićKosovo


Završen uviđaj u Belvilu, "odvučen" beli "pežo"\nZavršen uviđaj u Belvilu, “odvučen” beli “pežo”\nM. D.\t 2. novembra 2016. 14:17\nPolicija je završila uviđaj u novobeogradskom naselju Belvil, posle dojave o “sumnjivom paketu” ispod automobila parkiranog u podzemnoj garaži.\nPripadnici MUP-a i kontradiverzione jedinice počeli su polako da napuštaju lice mesta, oko 14.00 časova, a prethodno je “pauk”, u pratnji policijskih inspektora, odvezao beli Pežo 406 iz podzemnog parkinga u Belvilu.\nU ovom trenutku nisu poznati detalji o ovom događaju, niti o prirodi njegove veze sa bezbednosnom krizom.\nNakon dojave o bombi danas oko 10 časova hitno je evakuisana zgrada kompanije “Er Srbija” u novobeogradskom naselju Belvil.\nIrma opustošila Karibe: Najmanje dve žrtve(video)\nPojedini mediji javili su da je reč o zgradi u kojoj stan ima i premijer Aleksandar Vučić, a neki su naveli da je reč o zgradi u blizini one u kojoj je Vučićev stan.\nZvaničnih potvrda te informacije nema, ali su se na licu mesta, pored pripadnika policije, kontradiverzione ekipe, hitne pomoći i vatrogasaca, nalazili i neki od pripadnika premijerovog ličnog obezbeđenja.


SARAJEVO – Ministar finansija i trezora u Savjetu ministara Vjekoslav Bevanda rekao je da neće biti posljedica po finansijsku stabilnost BiH ukoliko aranžman sa Međunarodnim monetarnim fondom /MMF/ ne bude postignut, budući da ta sredstva ne idu u budžet BiH nego entitetima.\nBevanda je istakao da je pitanje novog aranžmana sa MMF-om najmanji problem za vlasti na nivou BiH jer nijedna KM iz ovih kredita ne koristi se za budžet institucija BiH, već ta sredstva idu entitetima.\nOn je ukazao da svaki aranžman sa MMF-om podrazumijeva i određeni set reformi, od kojih neke predstavljaju i obaveze za institucije na nivou BiH, koje se moraju i sprovesti nakon potpisivanja Pisma namjere i prihvatanja strukturalnih odrednica i prethodnih mjera.\n“Tokom pregovora izrazio sam spremnost da BiH prihvati aranžman sa MMF-om, ali predstavnici entiteta su ti koji, u skladu sa svojim ustavnim nadležnostima, odlučuju šta je za njih prihvatljivo, a šta ne, i zato ne komentarišem ničije odluke ni postupke u Fiskalnom savjetu”, rekao je za “Dnevni avaz” Bevanda, koji je i član Fiskalnog savjeta BiH.\nDogovor MMF-a sa vlastima u BiH o novom trogodišnjem proširenom aranžmanu vrijednom 1,5 milijardi KM još nije postignut zbog nedostatka konsenzusa u vezi sa reformama koje bi trebale da budu dio tog programa.\nStav vlasti u Republici Srpskoj je da ne prihvataju nikakav oblik prenosa nadležnosti sa Srpske na nivo BiH. Srna


Vučić u poseti Sremskom okrugu - Radio televizija Pančevo\n8. marta 2019. 9. marta 2019. 0407\nPredsednik Srbije Aleksandar Vučić započeo je u Belegišu posetu Sremskog okrugu , u okviru kampanje „Budućnost Srbije“, obilaskom vrtića „Bubamara“, koji je deo predškolske ustanove „Radost“.\nJednu od devojčica interesovalo je kada će doći u obližnji Surduk.\n„Doćiću i u Surduk. Sada nisam mogao. Nastojaćemo da nešto više uradimo za Belegiš i Surduk, kako bi videla više brodova na Dunavu sa turistima koji bi mogli da dođu i vide koliko su lepi Belegiš i Surduk“, odgovorio je Vučić.\nDruga devojčica ga je pitala da li ima decu, na šta je predsednik odgovorio da ima troje.\n„Imam sina Danila, koji je već stariji, ćerku Milicu koja je vredna i odličan đak i malog Vukana, koji nema ni dve godine i koji izgovara tek po neku reč, ali je dobar i sladak“, kazao je Vučić.\nAlbanci ne žele dijalog,naš odgovor biće odlučan\nPredsednik Srbije Aleksandar Vučić izjavio je da su kosovski Albanci, usvojenom Paltformom, pokazali da nikad nisu ni želeli dijalog i da ga ni u budućnosti neće želeti, a da će odgovor Srbije biti odlučan, ozbiljan i čvrst.\n„Sačuvaćemo i Srbiju i srpske interese i nismo se uplašili ni njihovih pretnji, ni njhovih pomagača“, rekao je Vučić u Belegišu gde je započeo obilazak Sremskog okruga, neposredno posle sednice Saveta za nacionalnu bezbednost i sastanka sa trećim čovekom američkog Stejt departmenta Dejvidom Hejlom, koji je pozvao Prištinu na ukidanje taksi, a „obe strane“ na uzdržavanje od provokacija.\nPodsetio je da je prošlo 2.149 dana od neformiranja ZSO, što je bila jedina obaveza Prištine, da su oni potom uveli takse i da “love“ ljude koji koji bi da prevezu i tri paketa keksa na KiM.\n„Posle platforme, koja znači i kojom pokazuju da nikad nisu želeli dijalog i da ga ne žele ni u budćnosti, mogu samo da kažem da ćemo čuvati i verujem sačuvati mir. Naš odgovor će biti odlučan, ozbiljan i čvrst, sačuvaćemo i Srbiju i srpske ineterse. Nismo se uplašili ni njihovih pretnji, ni njihovih pomagača“, rekao je Vučić.\n„Uvek se, kad dođe pravi trenutak, vidi ko je ko i za šta se i koliko borio. Kosovskli Albanci se u tačkama 1. i 6. se pozivaju se na presudu MSP, a za nju su odgovorni naši vlastodršci iz 2009. i 2010, Jeremić, Tadić, Ðilas, svi koji suu tražili da se MSP izjasni po tom pitanju. Dva puta to Albanci pominju i to im je jedini argument protiv teritorijalnog integriteta Srbije“, rekao je on.\n„Naša politika jeste da štitimo sebe, narod i Srbiju, jer rezervnu otaddzinu nemamo“, zaključio je Vučić.\nImamo posla s neodgovornim i opasnim ljudima\nImamo posla s neodgovornim i opasnim ljudima u Prištini, rekao je predsednik Aleksandar Vučić građanima u Inđiji, gde boravi u okviru kampanje Budućnost Srbije, a pobvodom Platforme koju je usvojila Priština.\nPonovio je da će odgovor Srbije na platformu Albanaca biti odgovoran, ozbiljan i čvrst. „Imamo jednu zemlju, rezervnu otadžbinu nemamo, nju ćemo umeti da zaštitimo kao i naš narod na KiM. Umećemo da sačuvamo naše vitalne interese i, sa ma koliko teškoća se suočavali, daćemo sve od sebe da sačuvamo mir i stabilnost, jer samo u miru možemo dalje ekonomski da napredujemo“, rekao je Vučić.\nČesititao je svim ženama Inđije, praznik, 8. mart i zahvalio im na svemu što čine za svoje porodice, i za zemlju.“Vi muškarci, nemojte da se ljutite, žene su uvek odgovornije od nas, čak i kada glasaju žene vode računa o budućnosti i znaju kome treba svoje poverenje da daju“, rekao je Vučić.\nZahvalio je svima koji su došli i koji podržavaju, kako ističe, politiku razuma, slobode, politiku koja je ozbiljna i koju nije uvek lako podržavati, jer, kako kaže, mnogo je lakše podržavati politiku besmislenih i lakih obećanja, kakva je politika mnogih drugih. „Hvala vam na ogromnoj podršci, jer bez vaše podrške ništa ne bismo mogli da uradimo nikada. Bez vaše ljubavi i posevćenosti napretku Srbije, ne bismo mogli da uradimo ništa“, rekao je Vučić.\nNa koliko smo od katastrofe….\nPredsednik Aleksandar Vučić pozvao je sve one koji podržavaju Prištinu da razmisle dobro „na koliko smo od katastrofe“ ukoliko Albanci nastave sa neodgovornim potezima.\nVučić je u obraćanju građanima u Dobrincima rekao da Srbija neće naglo da reaguje i da će sačekati nekoliko dana ili nedelja pre nego se donese odluka u vezi sa platformom Prištine, ali garantuje da će odluka biti odgovorna i ozbiljna. „Zaštitićemo interese i našeg naroda i interese Strbije na KIM. To ćemo da uradimo na najpametniji način i dalje ostavljajući vrata otvorenim za mogući dijalog u budućnosti, ali pre toga neki drugi ljudi moraju da se uozbilje“, rekao je Vučić i Dobrincima.\n„Što se mene tiče, meni po pitanju politike prema Kosovu nisu potrebni aplauzi, ali neću da dozvolim onima koji su Albancima dali sve, koji su ostavili granice na Jarinju i Brnjaku da mi drže predavaja o patriotizmu, jer se moj patriotizam ogleda u tome sto ću da štitim narod na KIM“, kazao je predsednik.\nNavodeći da će uskoro biti 15 godina od pogroma na KiM, Vučić je naveo da su ti sadašnji kritičari „ćutali i gledali kako nam lome krst na crkvi u Podujevu, nisu ni znali saopštenje da pošalju, kada je Kosovo proglasilo nezavisnost…“\n„Srbija i naš narod će biti zaštićeni. To je ono što vam garantujem, gledaćemo da čuvamo mir“, poručio je predsednik.\nIstakao je da, za razliku od drugih, on nije neko kome je stalo do „busanja u grudi“, do velikih patriotskih izjava da bi dobio aplauze.\n„Uvek sam se zalagao za kompromis, za očuvanje mira, iako znam koliko bih više aplauza dobio da govorim nešto drugo“, rekao je Vučić.\n„Taj papir i ta njihova odluka je za nas teška, ali ono što ja vama mogu da kažem je da imate poverenja u nas“, naveo je predsednik.


O Nama - GdeNaOdmor\nViše o nama, timu koji voli planine, mora i seoski turizam. GdeNaOdmor je web portal namenjen svima koji se još nisu odlučili gde provesti svoj odmor. Napravljen prvenstveno radi promocije Srbije i svih čari koje naša država pruža. Prvi web portal u Srbiji koji je objedinio smeštajane kapacitete i sve informacije o njima na jednom mestu. Lako i brzo možete pronaći svoj smeštaj kao i sve potrebne informacije poput vesti, manifestacije i aktivne događaje. Uvek prvi i na vreme izveštavamo.\nGdeNaOdmor je projekat koji je započet još 2017 godine od ljudi koji vole druženje i prirodne lepote Srbije. Sa višegodišnjim iskustvom u promociji planina u Srbiji naš tim je došao na ideju da sledeća destinacija bude prvenstveno Srbija a dalje i region. Već duži niz godina promovišemo Kopaonik, Goliju sa projektom koji je počeo sa radom još davne 2013 godine.\nCilj nam je da gdenaodmor.rs bude portal informativnog karaktera i da samu Srbiju i njene potencijale promovišemo u što boljem svetlu. Trudimo se da samim posetiocima web sajta pružimo mnoštvo informacija i aktuelnosti kao i smeštajne kapacitete.\nTrudimo se da uvek prvi i na vreme izveštavamo sa novitetima, događajima i vestima iz Srbije i regiona a koje su vezane za turizam. Cilj nam je da samu Srbiju približimo što većem broju ljudi, koji će zajedno sa nama uživati u prirodnim lepotama naše zemlje. Uvek pratimo sva dešavanja i informišemo Vas kroz web sajt i društvene mreže. Prikupljamo informacije o svim turističkim destinacijama i arhiviramo na jedno mesto radi lakše pretrage i upoznavanja sa lokalitetima.\nDobro došli na sajt gdenaodmor.rs


Tajms skver, Njujork (Foto: AP/Frank Franklin II)\nKoronavirus je odneo više od 100 hiljada života u Sjedinjenim Državama, pokazuju podaci Univerziteta Džons Hopkins.\nZa oko tri meseca, više Amerikanca je umrlo od Kovida 19 nego tokom Korejskog i Vijetnamskog rata i sukoba u Iraku od 2003. do 2011. godine zajedno, prenosi agencija Rojters.\nOd nove respiratorne bolesti takođe je umrlo više ljudi nego za vreme epidemije side od 1981. do 1989. godine. Koronavirus je daleko smrtonosniji od sezonskog gripa posednjih više decenija. Grip je poslednji put odneo toliko života u sezoni 1957-1958, kada je preminulo 116 hiljada.\nU Americi je zaraženo više od 1,7 miliona ljudi, a broj potvrđenih slučajeva je protekle nedelje rastao u pojedinim državama na jugu, pokazuje Rojtersova analiza. Sve američke države su počele da se otvaraju, a od petka će restrikcije početi da se ublažavaju i u prestonici Vašingtonu.\nEksperti veruju da je broj žrtava u SAD značajno veći i da su mnogi umrli od Kovida 19, a da nikada nisu bili testirani.\nPredsednik Donald Tramp je u početku umanjivao značaj koronavirusa, za koji je govorio da nije gori od običnog gripa. Takođe je predviđao da zemlja neće dostići cifru od 100 hiljada žrtava. Međutim, glavni ekspert za zarazne bolesti i član tima Bele kuće za Kovid 19 Entoni Fauči je već u martu upozoravao da bi koronavirus mogao da odnese više od 100 hiljada života u Americi.\n“Mislim da će biti značajno manje od tog broja", rekao je Tramp 10. aprila.\nDeset dana posle toga je poručio:\n"Verovatno se krećemo ka 60 do 70 hiljada", podseća agencija Asošijeted pres.\nPojedini smatraju da je broj žrtava naglo porastao zato što je predsednik Tramp sporo reagovao na krizu. Međutim, Tramp je izneo tvrdnju da je mogao da bude 20 puta veći bez njegovih poteza. Takođe je pozvao države da otvore svoje ekonomije nakon više meseci restriktivnih mera.\nVirus je naročito teško pogodio grad Njujork i okolna predgrađa, gde je umrlo više od 20 hiljada ljudi. Na vrhuncu epidemije, u Njujorku su dnevno umirale stotine ljudi, a bolnice i ekipe hitne pomoći su bile preopterećene.\nNa globalnom nivou, od koronavirusa je obolelo više od 5,6 miliona ljudi, a najmanje 350.000 je umrlo. Južna Amerika je sada žarište pandemije, a Brazil je drugi u svetu po broju potvrđenih slučajeva. U Evropi je ukupno oko 170 hiljada žrtava,


Glavni zagađivači životne sredine: Termoelektrana Kosovo B u Obiliću\nVlada Kosova i američka kompanija “ContourGlobal“ odlučne su da izgrade termocentralu „Novo Kosovo“ iako je Svetska banka saopštila da neće da podrži taj projekat. Izgradnja projekta vrednog više od milijardu eura sa kapacitetom od 500 MW trebala bi da se završi 2023. godine, čime bi Kosovo dobilo energetsku nezavisnost. Taj sporazum je postignut krajem prošle godine.\nKako je predsednik Svetske banke Jim Yong Kim izjavio, takva odluka je usledila zato što će termocentrala koristiti ugalj, a ne jeftinije obnovljive izvore goriva.\n„Na osnovu podzakonskih akata Banke, dužni smo da idemo s nižim cenama i proizvodnja struje sada je jefitinija sa obnovljivim izvorima nego sa ugljem“, kazao je Kim na godišnjem sastanku Grupe Svetske banke i Međunarodnog monetarnog fonda u Indoneziji.\nJoseph Brandt, osnivač i menadžer kompanije ContourGlobal-a, saopštio je za Radio Slobodna Evropa kako je Svetska banka „nebitna za uspešno okončanje projekta „Novo Kosovo“ koji je ključan za snabdevanje strujom i ekonomski razvoj Kosova.\nPrema njegovim rečima, Svetska banka nije trebala da osigura finansiranje projekta.\n„Zajedno sa Vladom Kosova mi smo odlučni da nastavimo ovaj projekat“, navodi se u pismenom odgovoru kompanije. Brands je izrazio uverenje da će se osigurati potrebna novčana sredstva na vreme, kako bi se sa izgradnjom krenulo početkom 2019.\nMinistar za ekonomski razvoj Valjdrin Luka objasnio je da je Svetska banka 10 godina bila angažovana na ovom projektu i da je on izrađen na osnovu standarda Svetske banke. Dodao je da Kosovo od Svetske banke još nije zvanično dobilo dokument o tome da ne podržava projekat izgradnje termocentrale.\nIz Svetske banke su rekli da podržavaju energiju iz alternativnih izvora, međutim, po rečima Luke to ne bi bilo dovoljno za proizvodnju struje za Kosovo.\n“Obnovljiva energija za Kosovo nije rešenje, jer govorimo o osnovnoj energiji zemlje. Ni u jednoj zemlji sveta se ne koristi obnovljiva energija kao osnovna. Kosovo ne može da bude eksperiment zato što nije razvijena zemlja i nema neograničena novčana sredstva”, izjavio je Luka, dodajući da ono što se gradi mora da bude stabilno i da proizvodi struju 24 časa nedeljno.\n„Ne možemo da proizvodimo struju samo kada su za to povoljni klimatski uslovi“, naglasio je.\nCivilno društvo bilo je protiv izgradnje nove termocentrale zbog „netransparentnog projekta koji je štetan za sredinu i građane“, s toga su odluku Svetske banke pozdravili.\nDajana Beriša iz Kosovskog konzorcijuma civilnog društva za održiv razvoj (KOSID) kaže da je odlukom Svetske banke početak izgradnje ovog projekta u riziku zato što bi Svetska banka mogla da povuče i ostale investitore u projekat.\n„Ako je Svetska banka rekla ne, onda će i Evropska banka za obnovu i razvoj automatski da se povuče. Dake, i ostali izvori sada su nesigurni da li da investiraju u ovaj projekat“, kazala je ona. Beriša je takođe dodala da će se nastaviti sa lobiranjem protiv izgradnje termocentrale.\nProizvodnja struje sada je jefitinija sa obnovljivim izvorima: Jim Yong Kim\nA u slučaju da Vlada Kosova odustane od jednog takvog projekta, ona će morati da plati američkoj kompaniji 20 miliona eura.\nAmerička privredna komora na Kosovu inače je podržala izgradnju termocentrale navodeći da će ona doprineti stabilnom snabdevanju strujom.\nKosovo godinama uvozu struju, a trošilo je oko 415 miliona dolara godišnje zbog neodrživog snabdevanja strujom. Inače, Kosovo je peta zemlja u svetu po bogastvu lignitom – veruje se da ima više od 10 milijardi tona lignita. Ugalj koji sagoreva u termocentralama Kosovo A i Kosovo B koristi se kao glavni izvor za proizvodnju električne energije. Ove termocentrale se smatraju najvećim zagađivačima životne sredine.


Individualni Trening Plivanja za Decu - Škola Plivanja Zemun Aqua-Hollywood\nIako individalni treninzi plivanja nisu idealan način učenja za neplivače, na zahtev roditelja, u školi plivanja Aqua Hollywood, u mogućnosti smo da ih obezbedimo na dve lokacije u Beogradu.\nIndividualni treninzi plivanja, koji se još nazivaju i privatni časovi plivanja, podrazumevaju da se obuka vrši samo sa jednim polaznikom škole plivanja. Ovaj način obuke u plivanju obezbeđuje intenzivniji režim obuke dece kojoj ovaj program odgovara.\nKada se preporučuje individualni trening?\nIndividualni treninzi plivanja se preporučuju u slučajevima kada kod deteta postoji veliki strah od vode i kada se smatra da uključivanje deteta u grupne treninge plivanja u startu neće dati željene rezultate. U slučaju kada je strah od vode prisutan kod deteta u velikoj meri, obuci u plivanju se pristupa na drugačije načine. Metodologijom objašnjavanja na nivou na kome dete može da razume i stvori poverenje prema treneru, u najvećem broju slučajeva moguće je savladati i prevazići strah od vode kao prepreku u učenju plivanja.\nIndividualni trening plivanja za decu plivače\nZa decu plivače koja su već savladala onovnu obuku u plivanju, individualni treninzi plivanja mogu da isprave nedostatke i pomognu u usavršavanju tehnika plivanja. Svaka tehnička korekcija ili specifična oblast plivanja kod deteta u kojoj je potrebno poboljšanje može se lakše rešiti individualnim nego grupnim treninzima plivanja.


Parlamentarna većina u Crnoj Gori: Izglasaćemo ponovo sve zakone - Sputnjik Srbija\n19:40 02.01.2021 (osveženo 19:45 02.01.2021) Preuzmite kraći link\nNakon što je predsednik Crne Gore Milo Đukanović vratio skupštini na ponovno odlučivanje više zakona, među kojima i Zakon o slobodi veroispovesti, vladajuća parlamentarna većina je u zajedničkom saopštenju poručila da će ponovo izglasati sve zakone i staviti tačku na, kako kažu, jeftin pokušaj blokade države.\n"Današnja odluka predsednika Crne Gore Mila Đukanovića jeste završni čin opstrukcije od opozicionih partija, pokušaja blokade institucije i sistema u celini", navodi se u zajedničkom saopštenju klubova poslanika Demokratski front (NSD, DNP, UCG, RP), "Demokrate - Demos - Mir je naša nacija", Socijalističke narodne partije Crne Gore, "Demokratski front - PZP", "Crno na bijelo" i Prave Crne Gore.\nOni ocenjuju da je odluka Đukanovića da vrati na ponovno odlučivanje sve zakone koje je donela supština na sednici 29. decembra "predstavlja presedan u istoriji crnogorskog višepartizma".\n"Da ne govorimo kakvu je bombu u sistemu izazvao ovakvim potezom predsednik Crne Gore, imajući u vidu da stupanje na snagu nekoliko zakona koji uređuju pitanja rada i opšteg kolektivnog ugovora, kreditnih institucija i bankarskog sistema, fiskalizacije i drugih, jesu pitanja koja su strogo vezana za rokove i čije prolongiranje može da izazove ogromne posledice po radnike, bankarski sistem i privrednike", navodi se u saopštenju, prenosi Tanjug crnogorske medije.\nUkazuje se da bi "bilo zanimljivo da predsednik Crne Gore odgovori crnogorskoj javnosti da li je vraćao na ponovno odlučivanje na desetine zakona koji su usvojeni na sednicama Skupštine u aprilu, maju, junu i julu ove godine, a na kojima je, kažu i prilikom početka i rada na sednicama bilo prisutno dvadesetak poslanika, dok je pedesetak poslanika učestvovalo putem informaciono-komunikacione tehnologije, iako tadašnjim Poslovnikom, od razliku od sadašnjeg, nije bila predviđena mogućnost učešća u radu sednice na daljinu".\n"Ovaj primer na najplastičniji način pokazuje da se radi o planiranoj opstrukciji, pokušaju blokade institucija i sistema, i do sada u evropskim okvirima nezabeleženom načinu opstruiranja demokratske tranzicije vlasti, ističe se u saopštenju.\n"Međutim, mi ćemo i ovaj pokušaj opstrukcije, istovetno kao i dva prethodna pokušaja, rešiti staloženo, demokratski i legalno. Saglasno Ustavu i drugim propisima ponovo ćemo izglasati sve zakone i staviti tačku na ovako jeftin i prizeman pokušaj blokade države, institucija, radnika, privrednika i mnogih drugih", zaključuje se u saopštenju vladajuće većine u parlamentu Crne Gore.